qundao/data-zh-poetry huggingface dataset:
同东川诸友溪上晚钓·其一
作者：庄昶
朝代：明

诸老斜阳外，长竿共把时。雨深花倒醮，溪晚钓频移。圣代渔翁我，人间此乐谁。醉来溪上舞，老鬓白披披。
同东川诸友溪上晚钓·其二
作者：庄昶
朝代：明

潦倒青溪上，閒随放宕缘。请谁留白日，任我钓青天。酒舞长蓑烂，花簪破笠圆。醉归扶不远，家只小东烟。
同年蒋侍御枉顾和韵
作者：庄昶
朝代：明

古洞斜阳外，柴门得晚江。桃花迷处所，骢马问何邦。坐客茅亭几，歌诗稚子双。鹿门虽爱我，我岂鹿门庞。
君忍为白沙门人倪圣祥作
作者：庄昶
朝代：明

世事百年谁适意，须君空洞一毫无。白沙门地皆沧海，莫下长江问老夫。
吴宗道医已入神品张旭草书宜僚弄丸非诳也百尺竿头更进一步又在宗道诗以谢之
作者：庄昶
朝代：明

医国堂堂到几豪，向人说梦本徒劳。名家大手公真妙，此日天峰眼更高。草圣百年元醉旭，弄丸千古只宜僚。老怀天下都无恙，愿与人人拜圣尧。
周礼过江为余作假山成谢之诗
作者：庄昶
朝代：明

秋山老痒欲谁搔，又为西崖过晚潮。活水源头容点缀，天峰阁下见岧峣。道心我岂朱元晦，画意公如盛子昭。会把乾坤拳一石，不将真假到山樵。
和东川定山庄
作者：庄昶
朝代：明

白云多谢此山灵，识得先生杖履情。巨梃每劳相见扣，洪钟非是敢无鸣。客留知己贫何厌，屋傍秋山破也清。自枉群仙长过我，我家何敢冒蓬瀛。
和云东逸叟画花
作者：庄昶
朝代：明

乾坤一画本谁无，看到羲爻看禹谟。何处梅花非太极，眼中龙马又河图。有形万物皆堪我，无水人间不可湖。多少天机言不尽，花枝今夜鸟频呼。
和光岳
作者：庄昶
朝代：明

人间万事本难羁，酒盏花枝未许辞。山水自该吾辈管，庙堂焉用野人为。身于静处真能乐，意到悠然勿有诗。今夜老怀当不浅，青天明月莫来迟。
和光岳
作者：庄昶
朝代：明

草庭凉露未眠时，歌尽刘因一卷诗。何处客同玄酒坐，三更月在碧梧枝。花兼醉影閒相舞，蛙有天机自不知。欲把朱弦弹一曲，白云随处有钟期。
和光岳再游霁月溪
作者：庄昶
朝代：明

风光诸子屡相携，又泛吾家霁月溪。已醉酒还能大酌，漫游诗不厌重题。我惟活水聊江北，客有佳人是会稽。万古乾坤无彼此，眼中观物莫相迷。
和光岳津字
作者：庄昶
朝代：明

何许乾坤活水滨，风光邀得酒杯频。果谁风月无边处，坐我神仙四五人。醉里此天真一幕，眼中万物总吾春。烟霞万古天教管，莫笑先生不要津。
和再游定山解嘲
作者：庄昶
朝代：明

杖履频过活水湾，我山真果是何山。烟霞岂断千岩路，天地谁偷万古閒。明月高梧无俗照，桃花流水有仙寰。时人识否公休问，此乐予心自孔颜。
和升卿弟
作者：庄昶
朝代：明

弟许长歌兄许和，情须相爱法须排。天光人耀休同调，城市山林不两来。眼底孤灯凭夜剔，脚头荒径到时开。池塘草色如铺锦，刀尺今番看巧裁。
和叔毅
作者：庄昶
朝代：明

北山一梦可忘君，不道移文更有文。到处河山终与点，人间富贵本浮云。朝廷礼乐真三代，治世人才自几分。閒倚柁楼无限意，白头诗句满秋曛。
和司马提学倡和诗韵 承不鄙见赐诸作命和登卷敢逐一依韵请教不胜愧感更和一章 其八
作者：庄昶
朝代：明
体裁：古风

深山破屋苔已凝，敲门忽枉清玉冰。问之何来自京国，清诗润澈珊瑚色。梅花句句太极图，合是濂溪乃吟得。老夫奉和不敢难，诗肩出耸驴背鞍。短才无学更无兴，信口风花醉初暝。无他意义公莫思，野老山歌吾自知。
和司马提学倡和诗韵 来教和王尚文司谏见怀之作奉和一章兼呈司谏 其一
作者：庄昶
朝代：明
体裁：古风

江山契合胶漆凝，君子小人炭与冰。两公投分忽京国，一洗世间桃李色。同心契合真断金，老眼乾坤谁并得。一公海月照木难，一公天马辞尘鞍。青天英爽总高兴，白日坐收千古暝。与人同善真我思，古今四海皆相知。
和司马提学倡和诗韵 来教谓从者云此地故少梅追念旧乐怅然兴怀复和一章昶亦奉和一章以答从者 其四
作者：庄昶
朝代：明
体裁：古风

人间一理万物凝，夏虫底用多疑冰。我曾烂赏万花国，每谓乾坤总形色。梅花肯欲为公寻，江北江南皆可得。指灯为火谅不难，不然枉跨城东鞍。万紫千红总佳兴，影响前头路空暝。高斋独坐几深思，此意我知公亦知。
和司马提学倡和诗韵 来教谓寻梅之约已订然不知此中梅易得否李贞伯和章虽有相寻不难之句然亦约莫之言耳故更和一章问尚文土人云昶为贞伯解围遂亦不揣和奉一章然亦不知更为约莫之言否也 其三
作者：庄昶
朝代：明
体裁：古风

江山雪冷冻欲凝，梅花万壑藏深冰。数枝何处更江国，淡影无香亦无色。看花须看花未开，公欲寻梅寻便得。徒然约莫寻本难，白头烂醉空吟鞍。李君平生亦清兴，未始归途日空暝。公才自出人所思，那得李君真不知。
和司马提学倡和诗韵 来教谓寻梅告劳且将移梅一章昶以移梅寻梅难易何如亦以一章奉和 其七
作者：庄昶
朝代：明
体裁：古风

折胶万里争严凝，瘦筇拄断江南冰。寻梅约到罗浮国，瘦马疲童总难色。先生乃谓寻颇劳，岂若移梅两相得。移梅恐比寻更难，天机吹到春风鞍。风光聊遣适吾兴，肯被梅花恼春暝。有无难易何足思，乾坤礼乐先生知。
和司马提学倡和诗韵 来教谓尚文再和只有梅花知之句甚动野夫寻梅之兴复和一章昶亦奉和请教 其二
作者：庄昶
朝代：明
体裁：古风

冻云四划天地凝，一口嚼碎万里冰。借天欲赏梅花国，天许先生无吝色。白头中坐太极圈，醉点万花归未得。天心子半知者难，一枝笑撚随归鞍。乾坤万古有真兴，梦中说梦空痴暝。定山老我徒尔思，此乐惟许先生知。
和司马提学倡和诗韵 来教谓尚文寻梅诗比类精绝思致深远但微近相亵不可为训更和一章为老梅写怀请教亦不知老梅之怀果如此否也 其五
作者：庄昶
朝代：明
体裁：古风

草窗万物生意凝，梅花岂惮霜与冰。平生不解作倾国，古淡只随真本色。春风自许先群芳，岂是群芳同未得。古今何许真赏难，风花荡满青骢鞍。万紫千红总佳兴，老眼梅花肯孤暝。乾坤此意君且思，物各付物谁大知。
和司马提学倡和诗韵 来教谓陈师召太常久稽和章以此见促昶亦以太常非久稽者以全取胜故耳故揣太常之意亦奉和一章 其六
作者：庄昶
朝代：明
体裁：古风

诗坛四野冻云凝，重兵十万屯坚冰。梅花相遇几敌国，战酣落日天无色。相持不胜不肯休，不是老梅禁不得。太常先生岂和难，手持巨槊横吟鞍。养威自待有馀兴，一鼓坐收天地暝。诗家老将须更思，仁者无敌何人知。
和司马提学倡和诗韵·来教和王尚文司谏见怀之作奉和一章兼呈司谏
作者：庄昶
朝代：明

江山契合胶漆凝，君子小人炭与冰。两公投分忽京国，一洗世间桃李色。同心契合真断金，老眼乾坤谁并得。一公海月照木难，一公天马辞尘鞍。青天英爽总高兴，白日坐收千古暝。与人同善真我思，古今四海皆相知。冻云四划天地凝，一口嚼碎万里冰。借天欲赏梅花国，天许先生无吝色。白头中坐太极圈，醉点万花归未得。天心子半知者难，一枝笑撚随归鞍。乾坤万古有真兴，梦中说梦空痴暝。定山老我徒尔思，此乐惟许先生知。江山雪冷冻欲凝，梅花万壑藏深冰。数枝何处更江国，淡影无香亦无色。看花须看花未开，公欲寻梅寻便得。徒然约莫寻本难，白头烂醉空吟鞍。李君平生亦清兴，未始归途日空暝。公才自出人所思，那得李君真不知。人间一理万物凝，夏虫底用多疑冰。我曾烂赏万花国，每谓乾坤总形色。梅花肯欲为公寻，江北江南皆可得。指灯为火谅不难，不然枉跨城东鞍。万紫千红总佳兴，影响前头路空暝。高斋独坐几深思，此意我知公亦知。草窗万物生意凝，梅花岂惮霜与冰。平生不解作倾国，古淡只随真本色。春风自许先群芳，岂是群芳同未得。古今何许真赏难，风花荡满青骢鞍。万紫千红总佳兴，老眼梅花肯孤暝。乾坤此意君且思，物各付物谁大知。诗坛四野冻云凝，重兵十万屯坚冰。梅花相遇几敌国，战酣落日天无色。相持不胜不肯休，不是老梅禁不得。太常先生岂和难，手持巨槊横吟鞍。养威自待有馀兴，一鼓坐收天地暝。诗家老将须更思，仁者无敌何人知。折胶万里争严凝，瘦筇拄断江南冰。寻梅约到罗浮国，瘦马疲童总难色。先生乃谓寻颇劳，岂若移梅两相得。移梅恐比寻更难，天机吹到春风鞍。风光聊遣适吾兴，肯被梅花恼春暝。有无难易何足思，乾坤礼乐先生知。深山破屋苔已凝，敲门忽枉清玉冰。问之何来自京国，清诗润澈珊瑚色。梅花句句太极图，合是濂溪乃吟得。老夫奉和不敢难，诗肩出耸驴背鞍。短才无学更无兴，信口风花醉初暝。无他意义公莫思，野老山歌吾自知。
和吕大仆见寄
作者：庄昶
朝代：明

一瓢偷枕华山春，閒与希夷作后尘。老懒自惟甘水石，不才何敢废君臣。许知天地行藏了，肯恼江云奉荅频。但恐终南终捷径，白云他负眼中人。
和周宪长时可留别
作者：庄昶
朝代：明

青青阶下草，生意又逢君。往古春馀几，而今始属人。看看涵宇宙，兀兀断知闻。不注图书脚，探玄笑子云。千古韶音歇，一声何处讴。华堂人半醉，红烛影交流。象纬罗天阙，云霓护客舟。楚江黄鹤唳，清梦亦高楼。身著紫藤蓑，门掩碧烟萝。辟人甘鸟兽，行路愧丘轲。长醉兼长舞，一丘还一窝。紫虚率道士，许我日相过。
和周宪长时可留别·其一
作者：庄昶
朝代：明

青青阶下草，生意又逢君。往古春馀几，而今始属人。看看涵宇宙，兀兀断知闻。不注图书脚，探玄笑子云。
和周宪长时可留别·其三
作者：庄昶
朝代：明

身著紫藤蓑，门掩碧烟萝。辟人甘鸟兽，行路愧丘轲。长醉兼长舞，一丘还一窝。紫虚率道士，许我日相过。
和周宪长时可留别·其二
作者：庄昶
朝代：明

千古韶音歇，一声何处讴。华堂人半醉，红烛影交流。象纬罗天阙，云霓护客舟。楚江黄鹤唳，清梦亦高楼。
和孙地官喜雨
作者：庄昶
朝代：明

闻语天心即此心，汉阴老瓮抱吾霖。犁锄自恤真无暇，上帝平生若有临。何物灾祥非我召，瓣香天地感谁深。微臣虮虱无他谢，诗也天峰草阁深。
和容彦昭
作者：庄昶
朝代：明

世人无限事，南亩领农夫。佳气山长在，秋江鹤自孤。风流还我老，尘俗是君无。朗月孤舟夜，能来共五湖。
和广西吴宪副
作者：庄昶
朝代：明

我本楚狂人，荆州此识君。云山还昨梦，世路与人分。短褐曾嫌丑，虚名自愧闻。兼金数字至，高义激浮云。无民不清静，有吏与歌讴。古调何人会，明公是此流。长风破巨浪，孤影落虚舟。独倚阑干月，几回明远楼。绣斧昭州路，并茗透密萝。阴符兼老子，剑术陋荆轲。竹护新氓舍，烟消旧獠窝。倘馀经略此，不惜重经过。
和广西吴宪副·其一
作者：庄昶
朝代：明

我本楚狂人，荆州此识君。云山还昨梦，世路与人分。短褐曾嫌丑，虚名自愧闻。兼金数字至，高义激浮云。
和广西吴宪副·其三
作者：庄昶
朝代：明

绣斧昭州路，并茗透密萝。阴符兼老子，剑术陋荆轲。竹护新氓舍，烟消旧獠窝。倘馀经略此，不惜重经过。
和广西吴宪副·其二
作者：庄昶
朝代：明

无民不清静，有吏与歌讴。古调何人会，明公是此流。长风破巨浪，孤影落虚舟。独倚阑干月，几回明远楼。
和张子如寻梅诗
作者：庄昶
朝代：明

梅花一笑有无间，消息徒将问定山。是水是云皆是树，老夫驴背送君还。
和惧庵先生定山石
作者：庄昶
朝代：明

乾坤何物非鸿造，奇妙极为千古好。惧庵天挺观物豪，老脚溪山无不造。定山此石绝奇古，地秘天藏得深奥。万形吐露总天机，呈怪争雄各轩闹。回身菌缩龙屈蟠，仰首狞狰虎蹲啸。鸿濛自判各付与，高者巉空下深潦。流形彼此固已安，谁复欢忻与悲悼。世人剑首吹吷然，浑沌那知有真窍。惧庵览此万丈奇，抚掌阴阳叫真妙。笑拈水火土一挥，天地精灵愈辉耀。雨风雷露交相形，日月星辰炫高照。庖羲画里春熙熙，皇极眼中天浩浩。纵观万古我何人，也一掀髯与公笑。
和提学王先生吊梅花宛陵
作者：庄昶
朝代：明

秋风无庙荐芳馨，只有空山一破亭。造物屡憎惟疫鬼，精魂可化亦诗星。曲中颍水千年绿，门下眉山一点青。大雅无言堪老我，白头何处仰孤軿。
和李白凤凰台
作者：庄昶
朝代：明

千载荒台凤不游，青天江水各东流。九嶷有地埋虞舜，四海何人识孔丘。岁月劳劳悲白发，古今滚滚换沧洲。凭谁放起登临眼，分付诸公莫浪愁。
和杜韵
作者：庄昶
朝代：明

山晚溪喧减，天秋月放多。棹歌如未起，其奈老夫何。有诗俱月底，无酒不松根。问我今何处，尧天击壤村。老翠山皆洞，深红树颇花。人誇仙世界，我笑是贫家。
和杜韵·其一
作者：庄昶
朝代：明

山晚溪喧减，天秋月放多。棹歌如未起，其奈老夫何。
和杜韵·其三
作者：庄昶
朝代：明

老翠山皆洞，深红树颇花。人誇仙世界，我笑是贫家。
和杜韵·其二
作者：庄昶
朝代：明

有诗俱月底，无酒不松根。问我今何处，尧天击壤村。
和沈大有国宾韵
作者：庄昶
朝代：明

人间难记定难忘，眼底鱼潜共鸟翔。开户一番飞动意，满檐春雨墨花香。戚里春光未易逢，朱门䆗窱杳难穷。不多岐路驱驰里，无限珠玑咳唾中。
和沈大有国宾韵·其一
作者：庄昶
朝代：明

人间难记定难忘，眼底鱼潜共鸟翔。开户一番飞动意，满檐春雨墨花香。
和沈大有国宾韵·其二
作者：庄昶
朝代：明

戚里春光未易逢，朱门䆗窱杳难穷。不多岐路驱驰里，无限珠玑咳唾中。
和爱晖员外定山观紫薇花之作
作者：庄昶
朝代：明

舞烂真红月满池，老人谁道不相宜。偶同山阁传杯处，不记瑶台作梦时。周子一圈天地易，尧夫几句牡丹诗。诸公也与天机透，笑插乌纱各几枝。
和王提学先生游茅山
作者：庄昶
朝代：明

华阳今古未堪裁，我亦曾携拄杖来。禹贡无穷姬孔路，仙家此地老君台。江山各做人间梦，天地同分太极贻。问讯茅盈无恙否，洞门痴倚碧桃猜。
和王提学先生雪后游玉山
作者：庄昶
朝代：明

乾坤何处且诗名，三十六峰刚雪晴。病野我谁堪鹿驾，此山天本做仙城。人徒瑶草拈相谑，公有儒丹自养成。石室肯容分半榻，静焚香坐了心兵。
和白沙先生封何孝子诗卷之作
作者：庄昶
朝代：明

一丸点化有神功，盘木曾渠透几冬。何梦许真言下醒，先生刚为此贤封。百千病痛三年艾，九万扶摇一日风。感叹不胜还捧读，焚香几日拜天峰。
和白沙秋夜述怀
作者：庄昶
朝代：明

此老真何意，我来更忆家。西风聊短鬓，细雨只黄花。慈母谁无老，京师也自佳。玉台巾样好，戴著有人誇。万里行藏意，先生不遣疏。此心无系著，到处有鸢鱼。白发看虽满，青山不受呼。前年荔枝熟，童子报徵书。
和白沙秋夜述怀·其一
作者：庄昶
朝代：明

此老真何意，我来更忆家。西风聊短鬓，细雨只黄花。慈母谁无老，京师也自佳。玉台巾样好，戴著有人誇。
和白沙秋夜述怀·其二
作者：庄昶
朝代：明

万里行藏意，先生不遣疏。此心无系著，到处有鸢鱼。白发看虽满，青山不受呼。前年荔枝熟，童子报徵书。
和白沙韵
作者：庄昶
朝代：明

一老真南海，乾坤此定交。花深长自爱，根好不须浇。云水天无极，江山月满瓢。可人今在眼，何意欲相招。
和盛文元
作者：庄昶
朝代：明

花鸟人间本自妍，相争出手肯徒然。机心已与狂夫尽，不对棋枰二十年。人间万事有渊源，六籍谁闻是出言。画本不教花样乱，后来人说盛文元。
和盛文元·其一
作者：庄昶
朝代：明

花鸟人间本自妍，相争出手肯徒然。机心已与狂夫尽，不对棋枰二十年。
和盛文元·其二
作者：庄昶
朝代：明

人间万事有渊源，六籍谁闻是出言。画本不教花样乱，后来人说盛文元。
和盛文元答储吏部
作者：庄昶
朝代：明

真浑天机自几分，中兴公已是元勋。子瞻谈笑皆成句，老杜忧虞亦在君。巾帼每遗非辱我，病羸真本不能军。可容百尺竿头路，二雅周南更许闻。
和石洞僧
作者：庄昶
朝代：明

花样还真有别传，一花开更一花鲜。大音本只无声妙，老局能谁一著先。到处痴人堪说梦，人间哑子最能言。年来人我都忘却，不管谁为后与前。何处圆融是的传，本无奄处本无鲜。我生太极才分后，谁见乾坤未辟先。果老晦翁元不偶，定山石洞岂徒言。鹫峰百尺竿头上，又舞溪云大雪前。
和石洞僧·其一
作者：庄昶
朝代：明

花样还真有别传，一花开更一花鲜。大音本只无声妙，老局能谁一著先。到处痴人堪说梦，人间哑子最能言。年来人我都忘却，不管谁为后与前。
和石洞僧·其二
作者：庄昶
朝代：明

何处圆融是的传，本无奄处本无鲜。我生太极才分后，谁见乾坤未辟先。果老晦翁元不偶，定山石洞岂徒言。鹫峰百尺竿头上，又舞溪云大雪前。
和石翁赠郑通政云山吟
作者：庄昶
朝代：明

云苍苍，水悠悠，青山万古人白头。华山老母一渴睡，天地枕席今未收。尘缨自濯已堪喜，敝屣既脱何足留。河图凤鸟至不至，仲尼已没无人愁。嗟乎仲尼已没无人愁，乾坤谁解生民忧。羲文尧禹正今日，千年治道还西周。
和答许巡按枉顾定山韵
作者：庄昶
朝代：明

老病心随去节高，百年双鬓未应凋。閒来莫道山中眼，不见银河万里桥。多少风花滥此亭，白云流水正泠泠。大观肯把蓬莱意，打作西山一片青。千古真逢一豸冠，青山何怪万人看。可知襟抱明良地，元有乾坤一个宽。妙句何来一小亭，古弦清庙自泠泠。老生欲和无天趣，只有西山数点青。何处朝冠与病冠，青山一笼荷同看。也知不与行藏别，画得丘轲样子宽。秋家元气领谁高，霜里春无半叶凋。笑把鹰鹯鸾凤想，拜公千拜拜溪桥。
和答许巡按枉顾定山韵·其一
作者：庄昶
朝代：明

老病心随去节高，百年双鬓未应凋。閒来莫道山中眼，不见银河万里桥。
和答许巡按枉顾定山韵·其三
作者：庄昶
朝代：明

千古真逢一豸冠，青山何怪万人看。可知襟抱明良地，元有乾坤一个宽。
和答许巡按枉顾定山韵·其二
作者：庄昶
朝代：明

多少风花滥此亭，白云流水正泠泠。大观肯把蓬莱意，打作西山一片青。
和答许巡按枉顾定山韵·其五
作者：庄昶
朝代：明

何处朝冠与病冠，青山一笼荷同看。也知不与行藏别，画得丘轲样子宽。
和答许巡按枉顾定山韵·其六
作者：庄昶
朝代：明

秋家元气领谁高，霜里春无半叶凋。笑把鹰鹯鸾凤想，拜公千拜拜溪桥。
和答许巡按枉顾定山韵·其四
作者：庄昶
朝代：明

妙句何来一小亭，古弦清庙自泠泠。老生欲和无天趣，只有西山数点青。
和罗黄门先生梅花
作者：庄昶
朝代：明

东风春管尽江城，除有梅花更没清。何物阴阳漫邵子，俨然清苦画延平。绝真妙处无诗夜，最好看时是雪晴。老我相期无限意，一溪寒月半窗明。
和老痴
作者：庄昶
朝代：明

乾坤从子聊相问，看到梅花也妙哉。此数却从何处起，老夫亲见伏羲来。有言已便妨谈道，无物何由更惹埃。独有痴翁知我意，閒随残雪共西斋。
和蒋侍御中秋赏月诗
作者：庄昶
朝代：明

广寒何处渺层霄，翘首无言思转寥。仙兔有情怜老病，桂花无艳托谁娇。天心自古圆还缺，世事随潮长复消。欲把霓裳听一曲，人间天上不胜遥。
和西涯韵
作者：庄昶
朝代：明

二程夫子旧家风，乌帽长髯大袖中。画格岂徒今日似，白头元只此心同。孤亭野竹丛丛瘦，老笔西涯字字工。许可无边他日意，随花傍柳各溪东。
和陈允崇登定山
作者：庄昶
朝代：明

万里风光散远林，晚峰羸马正千寻。手中日月丸天地，眼底风云变古今。几笔化工山水趣，五经尼父圣贤心。可堪白首犹多病，老凤西周意自深。
和韵
作者：庄昶
朝代：明

白沙诗在卧愚亭，万古高人万古馨。何处有亭长合在，人间此梦岂该醒。颓然白酒三杯尽，只么西山数点青。看到尧夫真意思，无名公本是无名。
和韵
作者：庄昶
朝代：明

老眼逢春病也佳，闭门风雨活溪涯。百年俯仰閒无用，天道乘除自不差。送药客来怀片脑，求诗人到问梅花。不看饮汝长星在，世事朦胧更敢誇。
和韵赠东川别东川至先与余游黄山
作者：庄昶
朝代：明

白帽何来坐我斋，衣裳片片是云裁。便同云水千峰去，也做神仙两月来。世路可终无活水，乡山元旧傍天台。相逢眉宇居然别，莫怪山中伴侣猜。
唐庄别业
作者：庄昶
朝代：明

买断乾坤万顷烟，土床明月枕书眠。天分皇极三千运，我领烟霞一百年。流水空山围草屋，小车白帽戴青天。也应悟得程夫子，尧舜浮云过眼前。
喜诸生夜读
作者：庄昶
朝代：明

短檠深夜一船虚，三尺藜床几卷书。枕外坐闻心慰我，波中出听喜知鱼。政求入处门墙是，岂乞人间富贵馀。闻说天孙云锦好，大着心眼看何如。声自何来谷本虚，敢将糟粕委诸书。不求安饱思无益，颇赖朝昏食有鱼。巢凤依梧轻万里，篝灯承晷借三馀。欲歌子建箜篌引，清响云梯愧不如。实逐花来实不虚，今来芳躅古来书。频将心手翻缃帙，也替芝香辟蠹鱼。战胜此身无嵂兀，攻坚人力不遗馀。请看三五天边月，后夜清圆尚昨如。
喜诸生夜读·其一
作者：庄昶
朝代：明

短檠深夜一船虚，三尺藜床几卷书。枕外坐闻心慰我，波中出听喜知鱼。政求入处门墙是，岂乞人间富贵馀。闻说天孙云锦好，大着心眼看何如。
喜诸生夜读·其三
作者：庄昶
朝代：明

实逐花来实不虚，今来芳躅古来书。频将心手翻缃帙，也替芝香辟蠹鱼。战胜此身无嵂兀，攻坚人力不遗馀。请看三五天边月，后夜清圆尚昨如。
喜诸生夜读·其二
作者：庄昶
朝代：明

声自何来谷本虚，敢将糟粕委诸书。不求安饱思无益，颇赖朝昏食有鱼。巢凤依梧轻万里，篝灯承晷借三馀。欲歌子建箜篌引，清响云梯愧不如。
喜闻谢元吉子咨领乡荐
作者：庄昶
朝代：明

万里湖南信，谁将到荜门。此翁真有后，天道岂难论。伯雨生何忝，元城死亦存。何时堪慰藉，骑马下江村。
圣像寺
作者：庄昶
朝代：明

圣像移舟入，僧佳寺亦佳。白云何处所，秋径此袈裟。细雨怜棕叶，香风问橘花。野人幽僻甚，随意宿烟霞。
城市山林
作者：庄昶
朝代：明

青山何赖点红尘，此语无稽更觉新。夫子不须频说梦，老生元本是痴人。何谁不信鱼非我，道眼分明俗是真。我亦有家城郭里，闭门长坐定山春。
墨牡丹
作者：庄昶
朝代：明

本看魏紫与姚黄，开卷谁家澹墨光。意思但知花一我，眼中色相已都忘。
夏太常画猫
作者：庄昶
朝代：明

花竹蒙茸太湖畔，细细东风春欲转。老狸明月睡正酣，玉漏无声夜将半。乾坤万物理不诬，买鱼底用深相呼。人间坐镇自雅俗，翻盆倒瓮何时无。君不见一菜谁甘论藜藿，猛虎在山非自恶。
夏汝明持留鹤翁送行诗求和
作者：庄昶
朝代：明

圈点江峰一语深，十年分付几登临。浮生日月浮生梦，太古乾坤太古音。一枕烟霞聊我鼾，满川花柳是谁心。与公笑把明朝事，共倚栏干酒一斟。
夜闻邻舟铃
作者：庄昶
朝代：明

阙足床旁折脚铛，全成人是我全成。洞庭混沌清波耳，不聒人间昨夜铃。
天全亭为秦方伯作
作者：庄昶
朝代：明

天人此著岂空私，可向龙山浪一诗。肝肺自家真许照，古今何感不容知。百年鼎鼎成今日，造化憨憨说小儿。论到山亭仍及此，莫从将圣得痴疑。
天峰阁堆石山成
作者：庄昶
朝代：明

周翁堆石巧于画，我遣会儿聊拙焉。自笑偶来扶病处，岂知重见结绳前。溪泉漫引间流转，野树移栽老屈拳。莫道野夫惟爱此，深山面目本枯偏。
太史铭
作者：庄昶
朝代：明

造化俄千古，文章便六经。百年须我在，此石更谁凭。英爽轩河朔，鸢鱼荡草亭。乾坤留老手，著与太行青。
太守马公墓志成诗寄其子侍御
作者：庄昶
朝代：明

翰墨非徒此著勋，欲从地下起斯人。文章老去还须悔，语默元来只自真。罔象几回悲夜雨，雪山终古共秋旻。还吾第二碑今日，零替高才一怆神。
奉亲堂为古溪赋
作者：庄昶
朝代：明

孝子人间果是非，肯堂春酒白鱼肥。程家二子平生计，只有吟风弄月归。
奉和蒋侍御见忆之作
作者：庄昶
朝代：明

万里乾坤任所之，风花指点过江时。百年何处非沂水，老脚今朝又武夷。两手正堪天靶柄，一家刚了圣藩篱。凭谁唤起朱元晦，把酒长歌感寓诗。
奉沈都宪和韵
作者：庄昶
朝代：明

岂无魏野忘情得，只有莱公著眼真。卑贱不知谁是我，谦光自信福膺神。焚香诗读两三卷，洗手历开十一春。不尽长歌还短舞，典衣沽酒共比邻。两脚东南万万峰，悠然云水一行踪。地炉拨火常煨栗，岩谷锄云只种松。睡过茅檐馀丈日，冲来风雪只蓑翁。閒拈周易从头读，能跃能潜道是龙。
奉沈都宪和韵·其一
作者：庄昶
朝代：明

岂无魏野忘情得，只有莱公著眼真。卑贱不知谁是我，谦光自信福膺神。焚香诗读两三卷，洗手历开十一春。不尽长歌还短舞，典衣沽酒共比邻。
奉沈都宪和韵·其二
作者：庄昶
朝代：明

两脚东南万万峰，悠然云水一行踪。地炉拨火常煨栗，岩谷锄云只种松。睡过茅檐馀丈日，冲来风雪只蓑翁。閒拈周易从头读，能跃能潜道是龙。
奉荅司马提学
作者：庄昶
朝代：明

行藏牛背把书行，老子能无后学情。木铎肯教天不管，羊裘也可累先生。画本烟霞迹已殊，且将行止问何如。后生误恐寻真样，也堕深山鹿豕居。万古经书万古明，圣贤言语圣贤情。乾坤倘与人描画，日月山川想更精。风花舞弄江亭月，水石烟花共酒缘。老我醉中都忘却，是谁吾道是谁禅。正道妖风不两能，是非千古自分明。与公且把无穷意，分付江流月满庭。
奉荅司马提学·其一
作者：庄昶
朝代：明

行藏牛背把书行，老子能无后学情。木铎肯教天不管，羊裘也可累先生。
奉荅司马提学·其三
作者：庄昶
朝代：明

万古经书万古明，圣贤言语圣贤情。乾坤倘与人描画，日月山川想更精。
奉荅司马提学·其二
作者：庄昶
朝代：明

画本烟霞迹已殊，且将行止问何如。后生误恐寻真样，也堕深山鹿豕居。
奉荅司马提学·其五
作者：庄昶
朝代：明

正道妖风不两能，是非千古自分明。与公且把无穷意，分付江流月满庭。
奉荅司马提学·其四
作者：庄昶
朝代：明

风花舞弄江亭月，水石烟花共酒缘。老我醉中都忘却，是谁吾道是谁禅。
姚御史画竹石为周景明作
作者：庄昶
朝代：明

洋州食画惟两竿，米老见之须一拜。景明对此真何如，草阁秋江明月在。
子陵钓鱼图
作者：庄昶
朝代：明

行止丘轲总未裁，江波祗个钓鱼台。谁知也有渔舟画，不照严光影子来。
孙地官以诗赐会儿且有第三句之说及韦斋扛鼎子之句遂和以自解
作者：庄昶
朝代：明

青山分付此桑麻，笑祗瓯窭欲满车。父子箕裘虽笔耒，茅茨鸡犬自农家。古贤斯道频扛鼎，天饭烟楼但煮沙。几杖不知谁北面，得容痴遣问桃花。
孤鹤翁过江阻风还钓霁月溪次韵
作者：庄昶
朝代：明

白头难了看山缘，半日东风又此泉。老句天知还有兴，山灵吾恐亦垂涎。风花肯揽千人柄，蓬岛犹堪几日仙。笑倒周黄诗与字，醉呼烟艇钓溪边。
孤鹤翁过访出韵命诗以其涵监险也易以函椷二韵余喜东坡不为险韵所拘遂并前韵通一赋之世有苏子瞻者见之当复以为何如哉
作者：庄昶
朝代：明

天地何来此放谈，溪云水月共涵涵。老怀太极一圈子，醉影池亭两破衫。有梦圣贤随即到，无州山水未愁监。明朝相忆公何去，几点梅花个石岩。万古穷通付一谈，人间糟粕几千函。酒杯何处堪明月，草阁天峰坐白衫。古瑟不知还此调，孤鸿且托寄谁椷。明年可到公寻处，老子黄山四百岩。
孤鹤翁过访出韵命诗以其涵监险也易以函椷二韵余喜东坡不为险韵所拘遂并前韵通一赋之世有苏子瞻者见之当复以为何如哉·其二
作者：庄昶
朝代：明

万古穷通付一谈，人间糟粕几千函。酒杯何处堪明月，草阁天峰坐白衫。古瑟不知还此调，孤鸿且托寄谁椷。明年可到公寻处，老子黄山四百岩。
宇门承沈慎之任以庄送至句曲诗以道别
作者：庄昶
朝代：明

樱笋江南路，扁舟兴不孤。仪形吾岂敢，风韵子真无。水月歌潼渚，风花坐练湖。乌头何足虑，老力更能扶。
完节堂
作者：庄昶
朝代：明

玉镜空台一片秋，古风高月也全收。兔园何自须眉地，篱落遮阑补未周。
定山和东川
作者：庄昶
朝代：明

悠然万古一同观，眼底天机果万端。天地风光休少避，老夫酒量颇能宽。偶曾帝伯皇王熟，肯放风花雪月漫。周邵后人如论我，尧夫脚下任谁安。
定山和老痴韵
作者：庄昶
朝代：明

斯文无地与狂澜，到处浮屠到处山。世有异端终自惑，道无孟子托谁闲。风光冉冉聊随伴，今古寥寥只腼颜。安得从人南海上，太虚归后便东还。
定山歌用杜韵
作者：庄昶
朝代：明

定山不与灵山白，万古江淮一峰碧。青天作盖拥层巅，北斗当空挂岩石。我今借此一榻云，欲与希夷华山敌。豪来得句不肯眠，醉笔一挥千丈壁。
定山泉歌和杜韵
作者：庄昶
朝代：明

此泉门外不可断，日日来过如相依。小扶藜杖看清浊，老人雨后锄园归。游人一见讵敢唾，白鹭偶来何忍飞。耳聋眼暗与世恶，此泉磊落人间稀。
定山甘雨弥日悬想松厓诸田亦皆沾足秋成碗中饭矣明日桑柘影中斜阳社酒松厓与我倾倒令叔酒中名仙亦不得高坐无分也书以志喜录上一笑
作者：庄昶
朝代：明

江畴四顾总如焚，一夜甘霖遂解纷。活水我犹堪饱饭，松厓天况与斯文。鼕鼕社鼓堪酬雨，攘攘秋田办割云。酒米许同三百斛，也招令叔共醺醺。
宜乐堂为文鉴主事作
作者：庄昶
朝代：明

一家留眼是经纶，三代乾坤只此春。惭愧柁楼开卷子，西风閒送过淮人。
宜章再寄高挥使
作者：庄昶
朝代：明

小队貔貅影作双，云为伞盖柳为幢。遥瞻万里元戎气，吞尽东南未肯降。
客中九日
作者：庄昶
朝代：明

九日去年篱底醉，今年九日是他乡。深秋万里孤舟远，心事无端白发长。老雁自随洲渚去，黄花不减故园香。孟嘉虽老乌纱在，留舞东归旧草堂。
客有妄解余笑恐回头错应人之句者用韵
作者：庄昶
朝代：明

一发云何是一身，不知吾父是谁亲。寒山莫把钟敲破，或有姑苏不睡人。此人元本是天身，何物人间看不亲。却笑南泉无大手，不知还有热瞒人。
客有妄解余笑恐回头错应人之句者用韵·其一
作者：庄昶
朝代：明

一发云何是一身，不知吾父是谁亲。寒山莫把钟敲破，或有姑苏不睡人。
客有妄解余笑恐回头错应人之句者用韵·其二
作者：庄昶
朝代：明

此人元本是天身，何物人间看不亲。却笑南泉无大手，不知还有热瞒人。
客至
作者：庄昶
朝代：明

野磬閒投止，寒山莫欲深。醉留三日雨，狂了百年心。云水青藜杖，乾坤老布衾。蒙头閒不管，何处是晴阴。
宪副陈瑞卿乃兄哀挽
作者：庄昶
朝代：明

霜台共雨醉临清，许为难兄打墓铭。老泪遗碑空自洒，苍天豪杰偶虚生。诸公斗印皆悬肘，此老何谁托请缨。他日我来寻八阵，敢题诗葛与新茔。
宿伯显家
作者：庄昶
朝代：明

平生安老睡，此夜独何期。病枕风谁碍，疏棂叶放欺。山留人愈静，月有句专奇。若许论更鼓，因知某亦知。
宿寒山寺用韵寄文太仆
作者：庄昶
朝代：明

位此天何说，才今道所然。相逢浑旧雨，此别更青天。周邵平生契，江湖白发缘。不朦僧寺月，惆怅过江船。
宿洪山寺
作者：庄昶
朝代：明

了了浑忘色与声，朝来谁梦复谁醒。五根七窍休疑我，同向白牛车上行。
宿白家川
作者：庄昶
朝代：明

浅滩还离寸胶前，稍稍频催上水牵。偶到人家多处夜，远随明月各湾船。客非逆旅愁难到，鼓合邻灯醉不眠。向晓听鸡还乱发，欲将行止问河烟。
寄万廷器
作者：庄昶
朝代：明

乾坤此日聊携卷，文字当年略滥觞。玉树偶惊吾眼在，菊花相对酒杯长。山林放手招明月，江海归帆挂夕阳。明日老痴如问讯，欲将秋思托潘郎。
寄东昌谢通府
作者：庄昶
朝代：明

晓来冻鹊每檐前，虽觉无书亦未嫌。老子京师贫故态，先生郡阁意何甜。三杯薄酒无穷计，几载官居一味廉。白首相思他日梦，潜夫何处不吾潜。
寄东昌谢通府
作者：庄昶
朝代：明

贤声川涌到柴檐，本分人间可浪嫌。别驾一官方此去，东昌老菜至今甜。斯文天下真同与，圣学阶梯未舍廉。万古北窗閒醉处，得无安稳睡陶潜。
寄严先生罢任
作者：庄昶
朝代：明

纱帽閒眠背夕阳，几年歌里听沧浪。夜来风雨宣城梦，千里蘼芜满地香。
寄任生之参议用送行韵
作者：庄昶
朝代：明

秋爽曾携坐马看，是为垂绂是垂竿。留连万古知非浅，老病深山见颇难。鸿在雪泥留指爪，天来草阁了阑干。行藏断定公知我，潦倒终焉七里滩。醉把浮云笑笑看，黄紬被里日三竿。孩心未觉相非是，狂药宁知痛饮难。民物自公真可拜，乾坤何我不相干。古今认得真相契，不到无诗寄钓滩。许将南北欲成看，空有人间百尺竿。但恐独行寒影乱，不知进步白头难。匆匆描画何劳顾，了了浮华漫不干。问法沙门真护否，小亭痴坐月溪滩。忽忽那言信眼看，巨鳌元不论长竿。昔贤枉说屠龙易，此日真闻出手难。洛下小车知邵子，国清饶舌笑丰干。相思敢只无多话，月在千峰水在滩。
寄任生之参议用送行韵·其一
作者：庄昶
朝代：明

秋爽曾携坐马看，是为垂绂是垂竿。留连万古知非浅，老病深山见颇难。鸿在雪泥留指爪，天来草阁了阑干。行藏断定公知我，潦倒终焉七里滩。
寄任生之参议用送行韵·其三
作者：庄昶
朝代：明

许将南北欲成看，空有人间百尺竿。但恐独行寒影乱，不知进步白头难。匆匆描画何劳顾，了了浮华漫不干。问法沙门真护否，小亭痴坐月溪滩。
寄任生之参议用送行韵·其二
作者：庄昶
朝代：明

醉把浮云笑笑看，黄紬被里日三竿。孩心未觉相非是，狂药宁知痛饮难。民物自公真可拜，乾坤何我不相干。古今认得真相契，不到无诗寄钓滩。
寄任生之参议用送行韵·其四
作者：庄昶
朝代：明

忽忽那言信眼看，巨鳌元不论长竿。昔贤枉说屠龙易，此日真闻出手难。洛下小车知邵子，国清饶舌笑丰干。相思敢只无多话，月在千峰水在滩。
寄休宁程詹事时先生家居
作者：庄昶
朝代：明

海鸥何处可相疑，归是先生未病时。老梦黄山元我共，此心白日祇天知。云来云去人间故，时止时行静里诗。谁许白头情剧地，处分江树莫离离。
寄会卿弟
作者：庄昶
朝代：明

丘原老树半交阴，取次栽培正赖今。井渫收来同是福，渊鱼眼底可曾深。相应事许齐齐好，正谓人无各各心。果欠狐裘三十载，长刀短笠只孤吟。
寄儿教与
作者：庄昶
朝代：明

常自激昂摊夜卷，不将盥漱待晨曦。侵云鬓脚能虚栉，抵顶天公合有知。厨北编篱聊护笋，楼南筑圃细开岐。董生记得昌黎语，蹙蹙咨咨不动时。
寄元敬性夫
作者：庄昶
朝代：明

性夫论别与诗辞，元敬山中亦寄诗。病老虚名何足齿，二公高谊可从知。经书在古真糟粕，义理人间自茧丝。拨尽寒炉煨栗火，不胜相忆弄残卮。
寄凌秋官时谪官岳州
作者：庄昶
朝代：明

江花无语问南游，偶忆先生在岳州。动履几年终去雁，行藏何处是高楼。事随天定人难胜，道许心知病不休。手撚黄花堪寄否，秋风渺渺送予愁。
寄司马先生
作者：庄昶
朝代：明

溪云曾每拜公来，共我渔蓑滥钓台。万里不知皇极手，谁家今又点蓬莱。书来无语不言还，出处谁能付等閒。公有鸢飞鱼跃意，武夷山亦会稽山。糟粕将无此学看，三年一语听终难。白头肯许相忘地，更与濂溪拜肺肝。别无书寄去无诗，形迹俱忘老病时。昨夜朱弦弹绝意，只惟溪月洞云知。
寄司马先生·其一
作者：庄昶
朝代：明

溪云曾每拜公来，共我渔蓑滥钓台。万里不知皇极手，谁家今又点蓬莱。
寄司马先生·其三
作者：庄昶
朝代：明

糟粕将无此学看，三年一语听终难。白头肯许相忘地，更与濂溪拜肺肝。
寄司马先生·其二
作者：庄昶
朝代：明

书来无语不言还，出处谁能付等閒。公有鸢飞鱼跃意，武夷山亦会稽山。
寄司马先生·其四
作者：庄昶
朝代：明

别无书寄去无诗，形迹俱忘老病时。昨夜朱弦弹绝意，只惟溪月洞云知。
寄吴宪之侍御
作者：庄昶
朝代：明

玉节留诗老树滩，可能还忆钓鱼竿。相看云水无三舍，不寄梅花又两寒。醉枕柳根容我睡，谏书天下为公看。相思欲采芙蓉寄，只恐江深水冷难。老眼桥湖见使旌，东风吹满过江城。人随一路山花舞，春共前年御史行。此老自堪邦国俊，二吴元与浙江清。腐儒不管人间事，饱食能无愧太平。
寄吴宪之侍御·其一
作者：庄昶
朝代：明

玉节留诗老树滩，可能还忆钓鱼竿。相看云水无三舍，不寄梅花又两寒。醉枕柳根容我睡，谏书天下为公看。相思欲采芙蓉寄，只恐江深水冷难。
寄吴宪之侍御·其二
作者：庄昶
朝代：明

老眼桥湖见使旌，东风吹满过江城。人随一路山花舞，春共前年御史行。此老自堪邦国俊，二吴元与浙江清。腐儒不管人间事，饱食能无愧太平。
寄吴抚州
作者：庄昶
朝代：明

深山忝窃旧相知，既别还胜未别时。老梦秋来如不到，静中閒看浴云池。万古人心万古真，续骚亭上续骚人。閒来莫笑山中坐，不是前年活水春。县桃台柏已无休，五马金溪亦细侯。知我尚多狂妄意，有人大刻在黄州。
寄吴抚州·其一
作者：庄昶
朝代：明

深山忝窃旧相知，既别还胜未别时。老梦秋来如不到，静中閒看浴云池。
寄吴抚州·其三
作者：庄昶
朝代：明

县桃台柏已无休，五马金溪亦细侯。知我尚多狂妄意，有人大刻在黄州。
寄吴抚州·其二
作者：庄昶
朝代：明

万古人心万古真，续骚亭上续骚人。閒来莫笑山中坐，不是前年活水春。
寄喻祁阳子乾
作者：庄昶
朝代：明

十丈青霓落语溪，茅茨移采午天低。焚香闭阁君侯梦，千里烟霞路更西。谩说鸦山与建溪，九疑仙谷露丛低。轻黄脆绿香凝玉，坐醉中秋月影西。
寄喻祁阳子乾·其一
作者：庄昶
朝代：明

十丈青霓落语溪，茅茨移采午天低。焚香闭阁君侯梦，千里烟霞路更西。
寄喻祁阳子乾·其二
作者：庄昶
朝代：明

谩说鸦山与建溪，九疑仙谷露丛低。轻黄脆绿香凝玉，坐醉中秋月影西。
寄奉吉水周先生
作者：庄昶
朝代：明

十载师生义，千年父子恩。投桃真可报，没齿岂须论。白首沧江远，青天泰岳尊。平生衣钵梦，长绕鉴湖村。几年仁水望，别恨不蹉跎。一老应谁似，诸郎过我多。春寻扶过子，酒醉舞东坡。不得亲藜杖，其如感愧何。稽颡西江使，今年又手书。先生真会面，弟子喜何如。坐问犹消息，缄开数起居。自怜鞭策远，痴钝老难除。一仕开曾许，当年本未能。回头非自爱，多病果相仍。把钓浑孤艇，摊书又几灯。冰兢他日地，切恐误师承。
寄奉吉水周先生·其一
作者：庄昶
朝代：明

十载师生义，千年父子恩。投桃真可报，没齿岂须论。白首沧江远，青天泰岳尊。平生衣钵梦，长绕鉴湖村。
寄奉吉水周先生·其三
作者：庄昶
朝代：明

稽颡西江使，今年又手书。先生真会面，弟子喜何如。坐问犹消息，缄开数起居。自怜鞭策远，痴钝老难除。
寄奉吉水周先生·其二
作者：庄昶
朝代：明

几年仁水望，别恨不蹉跎。一老应谁似，诸郎过我多。春寻扶过子，酒醉舞东坡。不得亲藜杖，其如感愧何。
寄奉吉水周先生·其四
作者：庄昶
朝代：明

一仕开曾许，当年本未能。回头非自爱，多病果相仍。把钓浑孤艇，摊书又几灯。冰兢他日地，切恐误师承。
寄奉宗伯一夔谢先生
作者：庄昶
朝代：明

南京分手各西东，一纸书来十载中。皂盖与君凭圣主，青山老我任苍穹。乾坤万事人难定，朋友交情道与同。独坐五湖无一语，满滩明月伴渔翁。
寄姜惟贞太守
作者：庄昶
朝代：明

钓竿乘老问东风，千里鸥波更向东。閒笑龟蒙曾似我，便虽张翰不如公。江声海色留孤艇，月影湖光弄两翁。却忆西涯今学士，廿年无信托归鸿。
寄娄一斋
作者：庄昶
朝代：明

炯炯平生心，白日青天在。深山南斗高，无夜不再拜。江门风月诗，莲塘水花趣。安得二先生，倾倒鹅湖寺。朱学本不烦，陆学亦非简。先生一笑中，皓月千峰晚。斯文久寂寥，所望未云绝。一夜老头颅，添却千茎白。
寄娄一斋·其一
作者：庄昶
朝代：明

炯炯平生心，白日青天在。深山南斗高，无夜不再拜。
寄娄一斋·其三
作者：庄昶
朝代：明

朱学本不烦，陆学亦非简。先生一笑中，皓月千峰晚。
寄娄一斋·其二
作者：庄昶
朝代：明

江门风月诗，莲塘水花趣。安得二先生，倾倒鹅湖寺。
寄娄一斋·其四
作者：庄昶
朝代：明

斯文久寂寥，所望未云绝。一夜老头颅，添却千茎白。
寄宜春张大尹
作者：庄昶
朝代：明

雪龙野鹿本谁亲，万古英豪见略真。明府轩车若无势，老夫茶果亦忘贫。也知傍柳随花伴，不作呼牛应马人。多少老怀无着莫，闭门閒坐几年春。
寄寿州廖同府
作者：庄昶
朝代：明

家鸡到处不须争，醉点风花亦有情。我见白头张汝弼，今年又在寿春城。
寄掌教吴先生
作者：庄昶
朝代：明

三年怀此老，何处是衢州。眼界真千里，空中正一楼。人心周凤鸟，天道鲁春秋。此意今谁领，空江自白头。
寄新安周朝美司训
作者：庄昶
朝代：明

十年聋坐静修龛，倾耳江边一夜谈。鞭策有情君自厚，驽骀无力我何堪。菁莪梦里儿童感，云水天涯老病甘。何日鸢鱼携手地，天机流动白沙庵。
寄新安宋同知
作者：庄昶
朝代：明

把臂华亭县，匆匆一语间。㩳身频要路，回首独空山。人与何年别，书曾几字还。题诗无限意，分付菊花斑。
寄新昌王乐用侍御
作者：庄昶
朝代：明

白头放酒太平春，君舞蓑衣我钓纶。可是山人能共闼，山人元是老山人。落花闻道满苍苔，可是东风又许开。洞里白云虽泠淡，不教容易出山来。
寄新昌王乐用侍御·其一
作者：庄昶
朝代：明

白头放酒太平春，君舞蓑衣我钓纶。可是山人能共闼，山人元是老山人。
寄新昌王乐用侍御·其二
作者：庄昶
朝代：明

落花闻道满苍苔，可是东风又许开。洞里白云虽泠淡，不教容易出山来。
寄时旸都宪
作者：庄昶
朝代：明

两接东南使者音，不胜回首动孤吟。朝廷大义臣何切，阳羡青山梦亦深。云水江湖东道主，乾坤礼乐万年心。莫言一曲无穷调，流水高山别有琴。白头夜夜是云旸，老梦春来每自狂。分陜几人终此老，召公无树不甘棠。书随老雁声随北，心在天涯病在床。安得相逢同一笑，大江东海倒离觞。
寄时旸都宪·其一
作者：庄昶
朝代：明

两接东南使者音，不胜回首动孤吟。朝廷大义臣何切，阳羡青山梦亦深。云水江湖东道主，乾坤礼乐万年心。莫言一曲无穷调，流水高山别有琴。
寄时旸都宪·其二
作者：庄昶
朝代：明

白头夜夜是云旸，老梦春来每自狂。分陜几人终此老，召公无树不甘棠。书随老雁声随北，心在天涯病在床。安得相逢同一笑，大江东海倒离觞。
寄晏运使
作者：庄昶
朝代：明

病野山眉爱打宽，也无湖水也无官。不知天竺苍峰月，曾照崆峒老道冠。骑鹤扬州真十万，啖齑天瓮自寒酸。肯知老痒何时脚，公冕渔蓑看两般。
寄曾复初先生
作者：庄昶
朝代：明

草草当年启一音，洞庭东下笑鱼沉。瘦筇拄破郴山雪，兴绕梅花独不禁。
寄李少参
作者：庄昶
朝代：明

风花水月满江湄，到处閒将拄杖随。何处老翁携小艇，也随风汉醉蛾眉。流行大块天如此，落魄古今吾似谁。何日更同长笛去，曲栏横倚大江吹。
寄汝贤乃兄
作者：庄昶
朝代：明

联辔炎风笑语长，惬谋旧雨岳西廊。蓬壶不让容潜息，行止何方此括囊。人自别来频入梦，路从径处不能忘。托寻云侣无烟火，木叶为名不种桑。
寄沈仲律先生
作者：庄昶
朝代：明

掉头自爱逢人言，卖卜何疑趁市喧。风日西山还有蕨，蒿莱金谷已无园。颇知公议定千载，肯信头衔光九原。甫里几年閒老子，扶摇一羽入云掀。桃李无言定有言，采花食实信人喧。先公天上何熊兆，后裔人间愧漆园。门户群鸦归返照，杖藜独树倚高原。懒回浦口经年首，几度长髯付一掀。标榜何曾敢浪言，不应耳目厌嚣喧。抽头卧看千山雨，送老穷甘五亩园。残夜茶瓯供短咏，严风竹壁露寒原。孤帷不为梅花发，不放跏趺不一掀。山林形影复何言，言有桑麻墅老喧。总为食贫歌帝力，不妨抱瓮向人园。行无愧影终然好，罪或欺天不可原。种树书常留枕畔，把锄手倦把书掀。祗有东风竟不言，吹开万化不曾喧。光阴放我还收我，花柳南园又北园。紫气何来逢尹喜，采丝无计绣平原。狂飙莫送长江目，浩浩东流势共掀。
寄沈仲律先生·其一
作者：庄昶
朝代：明

掉头自爱逢人言，卖卜何疑趁市喧。风日西山还有蕨，蒿莱金谷已无园。颇知公议定千载，肯信头衔光九原。甫里几年閒老子，扶摇一羽入云掀。
寄沈仲律先生·其三
作者：庄昶
朝代：明

标榜何曾敢浪言，不应耳目厌嚣喧。抽头卧看千山雨，送老穷甘五亩园。残夜茶瓯供短咏，严风竹壁露寒原。孤帷不为梅花发，不放跏趺不一掀。
寄沈仲律先生·其二
作者：庄昶
朝代：明

桃李无言定有言，采花食实信人喧。先公天上何熊兆，后裔人间愧漆园。门户群鸦归返照，杖藜独树倚高原。懒回浦口经年首，几度长髯付一掀。
寄沈仲律先生·其五
作者：庄昶
朝代：明

祗有东风竟不言，吹开万化不曾喧。光阴放我还收我，花柳南园又北园。紫气何来逢尹喜，采丝无计绣平原。狂飙莫送长江目，浩浩东流势共掀。
寄沈仲律先生·其四
作者：庄昶
朝代：明

山林形影复何言，言有桑麻墅老喧。总为食贫歌帝力，不妨抱瓮向人园。行无愧影终然好，罪或欺天不可原。种树书常留枕畔，把锄手倦把书掀。
寄沈大有
作者：庄昶
朝代：明

水月相磨势两忘，千寻水月有蛟藏。鄂城今夜思千里，一首书残一炷香。枕窍孤眠梦已忘，人间两手漫收藏。祝融风满游人袖，一片崖兰万斛香。
寄沈大有·其一
作者：庄昶
朝代：明

水月相磨势两忘，千寻水月有蛟藏。鄂城今夜思千里，一首书残一炷香。
寄沈大有·其二
作者：庄昶
朝代：明

枕窍孤眠梦已忘，人间两手漫收藏。祝融风满游人袖，一片崖兰万斛香。
寄沈慎之
作者：庄昶
朝代：明

雁荡天台且未堪，春潮能许挂江帆。空山十丈丹厓里，一个痴人一草庵。老拙元无半寸长，逢君不语只空狂。白头静里焚香坐，长记移舟过溧阳。
寄沈慎之·其一
作者：庄昶
朝代：明

雁荡天台且未堪，春潮能许挂江帆。空山十丈丹厓里，一个痴人一草庵。
寄沈慎之·其二
作者：庄昶
朝代：明

老拙元无半寸长，逢君不语只空狂。白头静里焚香坐，长记移舟过溧阳。
寄沈提学先生
作者：庄昶
朝代：明

三年诗到楚江分，张栻求诗更奈君。老面平生非故冷，山歌廊庙本难闻。贫交揣尽惟当日，老硬消磨亦世纷。可得更辞门外客，小楼春独盎花薰。风江拈笔便诗还，刚满衡山又泰山。天地放公千里外，烟霞老我一丘间。鹪鹩可学鹍鹏大，颜子难教禹稷閒。欲写相思愁不答，梅花折尽钓台湾。契合乾坤各有情，云台那与钓台争。平生自觉真难信，我辈公知不好名。水石姓名非我注，风云人物是天生。移官更近西涯老，一月诗筒到几评。
寄沈提学先生·其一
作者：庄昶
朝代：明

三年诗到楚江分，张栻求诗更奈君。老面平生非故冷，山歌廊庙本难闻。贫交揣尽惟当日，老硬消磨亦世纷。可得更辞门外客，小楼春独盎花薰。
寄沈提学先生·其三
作者：庄昶
朝代：明

契合乾坤各有情，云台那与钓台争。平生自觉真难信，我辈公知不好名。水石姓名非我注，风云人物是天生。移官更近西涯老，一月诗筒到几评。
寄沈提学先生·其二
作者：庄昶
朝代：明

风江拈笔便诗还，刚满衡山又泰山。天地放公千里外，烟霞老我一丘间。鹪鹩可学鹍鹏大，颜子难教禹稷閒。欲写相思愁不答，梅花折尽钓台湾。
寄沈方伯
作者：庄昶
朝代：明

意到为云亦颇浓，更谁东野化为龙。一言此老平生外，千古诗人五字中。京国交深贤故旧，太湖天结主人翁。斯文岂止论韩孟，安得无诗七十峰。
寄淮安邝同府
作者：庄昶
朝代：明

江雨黄紬梦觉时，行藏肯与别人知。秋来若见江门月，读烂前年送别诗。
寄灵璧县博陆先生
作者：庄昶
朝代：明

盖自云倾后，人间病各痴。生涯贫不定，世故老堪疑。扰扰终何益，堂堂肯自知。好看相忆否，抖尽小囊诗。往日梭山老，三年梦欲猜。交平千古定，天送一书来。鱼鸟真堪约，溪云只老怀。梅花堪寄否，惆怅钓鱼台。
寄灵璧县博陆先生·其一
作者：庄昶
朝代：明

盖自云倾后，人间病各痴。生涯贫不定，世故老堪疑。扰扰终何益，堂堂肯自知。好看相忆否，抖尽小囊诗。
寄灵璧县博陆先生·其二
作者：庄昶
朝代：明

往日梭山老，三年梦欲猜。交平千古定，天送一书来。鱼鸟真堪约，溪云只老怀。梅花堪寄否，惆怅钓鱼台。
寄白沙
作者：庄昶
朝代：明

一夜风雷喧海角，先生方枕曲肱眠。蜉蚍大树人徒撼，太华中峰自不偏。岂有酖人如叔子，莫将朋党论伊川。庐山绝顶真无有，请看公来屋数椽。
寄祭酒林先生
作者：庄昶
朝代：明

狂谬无端似病风，少年此处几人同。如今万事消磨尽，甘做乾坤一病翁。问简山林敢自迂，岂知霄汉与樵渔。果看忘世真忘否，又写三山祭酒书。
寄祭酒林先生·其一
作者：庄昶
朝代：明

狂谬无端似病风，少年此处几人同。如今万事消磨尽，甘做乾坤一病翁。
寄祭酒林先生·其二
作者：庄昶
朝代：明

问简山林敢自迂，岂知霄汉与樵渔。果看忘世真忘否，又写三山祭酒书。
寄答会卿弟示诗
作者：庄昶
朝代：明

分付周遭不插篱，云为帘幕雾为茨。堂堂大路容人去，稍稍灰心得老迟。元亮醉乡同此醉，叔牙知己是谁知。随身官殿皆堪适，何许劳劳费四支。
寄罗洗马
作者：庄昶
朝代：明

旧学相期祗自云，一言群议正纷纷。白头看尽浮云过，明道先生果是君。青天万事本无穷，巢许夔龙奈不同。一笑肯容千古地，他年端庆有温公。
寄罗洗马·其一
作者：庄昶
朝代：明

旧学相期祗自云，一言群议正纷纷。白头看尽浮云过，明道先生果是君。
寄罗洗马·其二
作者：庄昶
朝代：明

青天万事本无穷，巢许夔龙奈不同。一笑肯容千古地，他年端庆有温公。
寄臧静学
作者：庄昶
朝代：明

老分偷閒活水边，东风忽泛过江船。主人高兴杯倾海，风汉狂歌月满天。横玉不留行客债，金沙长记茗瓯泉。虚名潦倒湖州路，愧尽云卿卖屦年。
寄荅广州黄别驾
作者：庄昶
朝代：明

风流信自东山里，咸会更同南楚情。沧海方能乘宝筏，监州政尔得仙城。临岐杯酒岁将晏，识面芳菲春欲生。半亩楚云台主我，独来弄月又残更。
寄荅朱推府
作者：庄昶
朝代：明

高才雅足当府政，馀子自知无宦情。海国风潮催夕棹，蛮方花柳被春城。名香帘引清朝动，病草风医昨夜生。泽物洗冤两无憾，遗编残烛有深更。
寄蜀中徐山甫
作者：庄昶
朝代：明

秋江一去渺难寻，白发渔舟坐满簪。天下鹓鸾浑此世，山中龙马老何心。圣贤自古嗟谁过，此老而今见亦深。江北鄙夫真可笑，也凭尧舜学山林。
寄詹大尹
作者：庄昶
朝代：明

一县春风万县同，经纶试手历城公。白头到我思君处，笑倚长镵豆垄中。
寄雷敏
作者：庄昶
朝代：明

旧雨亦留今雨留，而翁中表分相投。山居老我为兄愧，儿辈还君与道谋。经笥破胸书万卷，笔锋落手欠全牛。青灯长夜相逢教，分付而今爱黑头。
寄雷震东读书塾湖并寄震场诸昆弟
作者：庄昶
朝代：明

一瓢蔬食非难受，万里毛锥亦易投。青眼今宜惟古是，黑头命未与仇谋。小将一杖扶岐路，何许孤槎访斗牛。奈可逝波频洗眼，等閒不漫过桥头。白沙为役两年留，杖屦朝昏不暂投。胆内齑盐无世味，案头萤火共书谋。功名堪折中郎屐，鼎鼐终函上帝牛。弟子尔家佳且众，东头住好接西头。手未摊书意已留，兄知拈掇弟知投。门庭诸父无遗蛊，馆谷经师更善谋。盘错几年都利器，楅辕前日有童牛。儒生回首吾家季，弱冠当年应鹄头。
寄雷震东读书塾湖并寄震场诸昆弟·其一
作者：庄昶
朝代：明

一瓢蔬食非难受，万里毛锥亦易投。青眼今宜惟古是，黑头命未与仇谋。小将一杖扶岐路，何许孤槎访斗牛。奈可逝波频洗眼，等閒不漫过桥头。
寄雷震东读书塾湖并寄震场诸昆弟·其三
作者：庄昶
朝代：明

手未摊书意已留，兄知拈掇弟知投。门庭诸父无遗蛊，馆谷经师更善谋。盘错几年都利器，楅辕前日有童牛。儒生回首吾家季，弱冠当年应鹄头。
寄雷震东读书塾湖并寄震场诸昆弟·其二
作者：庄昶
朝代：明

白沙为役两年留，杖屦朝昏不暂投。胆内齑盐无世味，案头萤火共书谋。功名堪折中郎屐，鼎鼐终函上帝牛。弟子尔家佳且众，东头住好接西头。
寄题六江桥
作者：庄昶
朝代：明

礼乐乾坤已备任，江山底处许孤襟。六江老眼吾真到，惠爱何人此最深。欲济无梁须尔是，买田为井亦如今。深山惟有区区在，得尽裁成万古心。
寄马侍御思进
作者：庄昶
朝代：明

一回白简朝廷近，万里青云属望遥。我老升沈须异地，公观南北自同条。人间荣顾非英与，天上经纶到理料。须听朝阳鸣凤鸟，却教次第感箫韶。
寄黄州刘太守同年
作者：庄昶
朝代：明

天地长留万古缘，百年老脚是山川。东坡自古黄州地，太守而今赤壁船。万事倘来真大梦，人间了处是浮烟。相思岂浪无诗和，草阁西风月正圆。
寿夏地官用韵
作者：庄昶
朝代：明

恐恐人间白日临，片松何地肯容侵。百年动止供非易，一我乾坤备亦深。梦里蜉蝣人白首，眼中尘土世兼金。无穷会与尼轲共，除有青天万古心。
寿奚侍郎
作者：庄昶
朝代：明

布衣文字得交迟，偶到深山豸绣时。一笑人间真此梦，百年双寿又公诗。为郎有子同曹念，再拜升堂两鬓丝。二十八年犹尔耳，浮云千古亦堪知。
寿孔母
作者：庄昶
朝代：明

忆昔留诗与寿乡，一年一度醉琼浆。偶从白首还朝日，又向高堂尽此觞。几万古今都传舍，无穷天地一沧桑。平生更有乡邻在，略比诸公舞意长。
寿徐母
作者：庄昶
朝代：明

老去流年祇暗惊，一生心胆解谁倾。青裙白发终无恙，老眼皇天亦自明。旧业此身真不阻，纲常万古恐非轻。薰风六月榴花酒，谢得邻姬感嘅情。
寿柳处士用美宣地官韵
作者：庄昶
朝代：明

年华不敢去堂堂，老恋山光及水光。尘梦几看浮世短，白云交付此杯长。柳根怪石方床枕，眼底秋灯细字行。小阮年年无限意，长江分遣到壶觞。
寿涂太守
作者：庄昶
朝代：明

南都里第许相连，消息东西各杳然。每恨相寻无羽翼，不能飞堕此翁前。小诗京国逢诸子，万里苍天得老缘。莫怪无书空远寿，一歌一字一千年。
寿祁侍御母
作者：庄昶
朝代：明

何处亲贤是子贤，老樵人拜广西船。江山不了刘因句，贤孝初开邵子天。有念寄衣慈母切，无缘献酒侍臣专。可知忠孝无差别，一日埋纶一寿筵。
寿章太守乃翁
作者：庄昶
朝代：明

人间万事果苍天，既与褒恩又与年。自比篯铿无别语，老知茂叔本谁贤。民心冬日黄堂里，杖屦春风白发前。此寿此封那止此，千年东海一神仙。
寿素庵母
作者：庄昶
朝代：明

未信扶舆自有身，三年此日报谁频。肯无天下寻常计，何止人间八十亲。朝菌南山惟此母，陈婴虞舜岂他人。题诗许刻堂前石，萱草花开十万春。
寿边处士
作者：庄昶
朝代：明

野日苍峰路，青天一布巾。莺花真老计，天地此遗民。海瓮仙醅熟，仙居帝画真。白头今太古，公外更何人。
寿陈天益乃翁
作者：庄昶
朝代：明

输赢不作人间梦，老气平生亦颇豪。醉里江山凭酒盏，眼前金紫付儿曹。閒随白日渔舟过，老放青天拄杖高。我亦何时同草屋，飞来峰顶看江涛。
寿马氏母为其婿金户侯作
作者：庄昶
朝代：明

青山劳马问风骚，且与溪花放酒瓢。旧业此谁夸蔡琰，贵人吾敢论韦皋。天乎贤孝真佳婿，诗也幽閒亦寿桃。此意松厓吾敢拜，古今开眼不须高。
将往平湖寄白沙
作者：庄昶
朝代：明

石翁何处是，何处石翁心。南海梦长到，平湖别亦深。桨移花在荡，瓢饮月同斟。明日南川至，相思各苦吟。
岳阳楼
作者：庄昶
朝代：明

九江有水来天地，三楚兹楼冠古今。日月宏开双照耀，行藏偶此一登临。霓裳无复君山奏，兰茝空悲屈子心。了了世情归涬溟，巴陵小放酒杯深。
岳阳楼留别张公
作者：庄昶
朝代：明

千尺云楼万顷湖，我公雄槩眼中无。霜天几度入坐定，缥渺长歌步到虚。鸥畔野舟都荡荡，帘前香影共如如。当年信有东山眼，宇宙中间合自孤。
岳顶精舍为巴陵柳汝澜
作者：庄昶
朝代：明

坐久有人苔涩扉，颓然深处见天机。午帏风启跏趺去，影在青天几翠微。
崧台别意卷为巴陵方氏
作者：庄昶
朝代：明

瘦马炎荒寄宦情，乌纱巾外野云青。而今万里高秋兴，犹在三洲与七星。
川上和光岳
作者：庄昶
朝代：明

潦倒前川鼓枻歌，浮云流水岂胜过。也知圣世千年里，未始羊裘一个多。酒盏漫倾刚月上，钓丝才飏恰风和。谁将出处閒相比，我与严陵竟若何。
平斋为南昌刘司训作
作者：庄昶
朝代：明

称量万事与均停，君在南昌主六经。莫笑老生随起倒，我家秤却是无星。
广信二周生枉顾定山赠之诗
作者：庄昶
朝代：明

千里敲门到白云，山深地远亦劳君。百年此学真谁问，二子人间自不群。道岂寻常何敢负，我将六十且无闻。斯文但嘱丁通府，又许西江一？分。
广信二周生枉顾定山赠之诗
作者：庄昶
朝代：明
体裁：七言律诗

千里敲门到白云，山深地远亦劳君。百年此学真谁问，二子人间自不群。道岂寻常何敢负，我将六十且无闻。斯文但嘱丁通府，又许西江一�分。
广信娄怿领应天乡荐
作者：庄昶
朝代：明

秋榜群贤起各经，裒然吾子得荣登。科场夫岂真娄学，尺度聊存应世能。千里计阶须劝驾，几年俗债了寒灯。家庭此外饶谁语，向上工夫更几层。
庐墓卷为惟则轩赋
作者：庄昶
朝代：明

庐墓圣贤中道否，而今庐墓却称公。百年自尽亲丧里，万事还堪义起中。此论宰予言果谬，当年子贡意何穷。平生大记成虚读，敢向人前说异同。
弘治三年秋七月喜雨有作
作者：庄昶
朝代：明

一拜甘霖一滴春，山中念念几斯民。往年记得填沟泪，犹有僧堂粥外人。满放天瓢浩荡春，一年饭碗尽吾民。如今万事无高眼，国虑天心到几人。蓑笠焚香祝帝春，任人嘲笑是何民。深山若有为霖者，肯作田头拜雨人。旱到双泉也半春，四方还有桔槔民。而今有饭家家饱，才满峰头活水人。
弘治三年秋七月喜雨有作·其一
作者：庄昶
朝代：明

一拜甘霖一滴春，山中念念几斯民。往年记得填沟泪，犹有僧堂粥外人。
弘治三年秋七月喜雨有作·其三
作者：庄昶
朝代：明

蓑笠焚香祝帝春，任人嘲笑是何民。深山若有为霖者，肯作田头拜雨人。
弘治三年秋七月喜雨有作·其二
作者：庄昶
朝代：明

满放天瓢浩荡春，一年饭碗尽吾民。如今万事无高眼，国虑天心到几人。
弘治三年秋七月喜雨有作·其四
作者：庄昶
朝代：明

旱到双泉也半春，四方还有桔槔民。而今有饭家家饱，才满峰头活水人。
张户部彦质过访有作和之
作者：庄昶
朝代：明

敢将知己定平生，二十年来几合并。一骥天涯还万里，两人今夜自三更。病夫江上渔樵计，孝子人间父母情。把酒长歌无限意，闭门风雪满江城。
张明府惠伞
作者：庄昶
朝代：明

皇天迓不雨，青盖领初阴。畎浍枯遮看，岩泉脉引寻。此时须大厦，何处不流金。一卷蓑衣薄，云生枫树林。
张秋
作者：庄昶
朝代：明

神禹谁知自圣功，人间大智本无穷。分流尽却漕夫伎，万古黄河水只东。经国能终瓠子甘，转漕万里只东南。屯田果得京师计，请为朝廷拜邵庵。本觉神龙欲可嗟，人间水性岂容加。往年记得徐夫子，用尽山东铁万家。
张秋·其一
作者：庄昶
朝代：明

神禹谁知自圣功，人间大智本无穷。分流尽却漕夫伎，万古黄河水只东。
张秋·其二
作者：庄昶
朝代：明

经国能终瓠子甘，转漕万里只东南。屯田果得京师计，请为朝廷拜邵庵。
张秋二绝句
作者：庄昶
朝代：明

本觉神龙欲可嗟，人间水性岂容加。往年记得徐夫子，用尽山东铁万家。
张秋二绝句
作者：庄昶
朝代：明

经国终能匏子甘，转漕万里出东南。
屯田果得京师计，请为朝廷拜邵庵。
张秋夜泊忆季升都宪时出巡兖州
作者：庄昶
朝代：明

孤舟旅泊果堪情，明月黄河水乱倾。两夜老人浑不睡，别怀长恋兖州城。
强通致仕
作者：庄昶
朝代：明

草阁传诗还再拜，一江其奈老怀何。先生此去真休早，贱子平生是病多。天地幸逢今圣主，江山谁肯恋渔蓑。老臣要尽深山睡，莫忘明良万古歌。
往年寄无锡秦方伯有定山泉亦龙山好却爱香茶两寺僧之句因与慈溪孤鹤翁诵之不胜有怀更作一诗奉寄非敢望其见和前作也
作者：庄昶
朝代：明

公在龙山我定山，寻僧两寺一般閒。短筇怪石苍峰顶，清思香茶活水间。自古山林该有此，人间富贵是何关。三年记得诗曾去，不见梅花一句还。
徐光岳至
作者：庄昶
朝代：明

江寺留诗夜，今年又八春。溪山惟一我，肝肺更何人。偶此来还否，相看梦与真。白头无限意，分付月溪滨。江门千古地，来往有南川。夫我何为者，相过亦此贤。水花无别趣，庭草有真传。活水亭前月，能留共老年。
徐光岳至·其一
作者：庄昶
朝代：明

江寺留诗夜，今年又八春。溪山惟一我，肝肺更何人。偶此来还否，相看梦与真。白头无限意，分付月溪滨。
徐光岳至·其二
作者：庄昶
朝代：明

江门千古地，来往有南川。夫我何为者，相过亦此贤。水花无别趣，庭草有真传。活水亭前月，能留共老年。
得閒老人
作者：庄昶
朝代：明

总总红尘是，匆匆白发皆。不知何处里，乃有此翁来。僧与看山得，江从钓月该。莫言忙绝少，趁雨菊寻栽。每将迂自哂，此老似还迂。世上千年调，山中一卷书。病长无扰扰，静只有如如。老我青天眼，浮云看卷舒。何处龙江叟，堪专水月盟。众人皆此坐，天下与谁平。不有终南病，能甘谷口耕。题诗搔短鬓，老子不无情。
得閒老人·其一
作者：庄昶
朝代：明

总总红尘是，匆匆白发皆。不知何处里，乃有此翁来。僧与看山得，江从钓月该。莫言忙绝少，趁雨菊寻栽。
得閒老人·其三
作者：庄昶
朝代：明

何处龙江叟，堪专水月盟。众人皆此坐，天下与谁平。不有终南病，能甘谷口耕。题诗搔短鬓，老子不无情。
得閒老人·其二
作者：庄昶
朝代：明

每将迂自哂，此老似还迂。世上千年调，山中一卷书。病长无扰扰，静只有如如。老我青天眼，浮云看卷舒。
德州
作者：庄昶
朝代：明

两月京师路，今来尚一千。虚名非雅事，薄计只苍天。夜泊随孤驿，鸡声各放船。小诗留一雨，又了德州缘。
徽州方纯吉枉顾定山有诗和之
作者：庄昶
朝代：明

溪云真愧此衫长，老去山中百事荒。贫叟略无他敬客，山中惟有一焚香。诗人本自方干后，贤者还生仲晦乡。明日碧梧陪坐处，便将留凤扁茅堂。
忆秉常
作者：庄昶
朝代：明

天北天南且梦君，一杯何此隔江云。五更哦得相思句，只有梅花月最闻。
忆舍弟
作者：庄昶
朝代：明

天边闻一雁，杳杳向南徂。今夜西风冷，他乡小弟孤。五人千里去，九月一书无。欲作千行泪，凭谁寄客途。
怀玉送至龙江舟中而别用韵
作者：庄昶
朝代：明

三夜摊书共烛花，先生高兴尚难拿。还骑乌府青骢马，来送龙江老钓槎。水鸟野怀虽决去，云龙深望本无涯。何人更有相思梦，不到长安御史家。
思亲楼
作者：庄昶
朝代：明

乾坤了尽了何如，怪伟公然一大书。明日肯君参欲破，老拳搥碎此楼居。
息阴惠鱼乾
作者：庄昶
朝代：明

笋蕨腰镰委所穷，鱼盐分味忽烦公。一毛不拔杨朱利，今古人情亦或同。
感昔
作者：庄昶
朝代：明

拗鬼纷更智已疲，鱼羹无复草根知。只今回首金陵地，炰凤烹龙去合迟。
房村将至吕梁用前韵
作者：庄昶
朝代：明

漭泱无穷放此怀，人间著处有高台。病随山水还欹枕，老愧风花又过淮。几句自家真意思，满船书册古尘埃。云山圈出洪头路，一幅分明太极开。
承刘祠部先生枉顾定山作此诗谢之
作者：庄昶
朝代：明

青天许我破柴门，十里花围一个村。何处风光随老脚，也将醉枕问松根。病夫聊且寻吾乐，忠悯真还到此孙。但苦白云留未切，贫家惭愧浊醪尊。
承嘉弟遣弟承规挈舟送客武昌舟还金矶适族弟承敬会矶下许相挽而上舟覆规与敬得拯规遂舍舟而归承嘉欲令规求舟止以诗
作者：庄昶
朝代：明

尔弟矶头真陆沉，茫茫不记此来心。扁舟值得曾多少，天与平安抵万金。
承孙侍御枉顾失迓诗以谢之
作者：庄昶
朝代：明

山岳真成动，柴门乃肯过。看山虽我病，失接此心何。感激青天望，留连白首歌。可胜垂老意，舞破钓鱼蓑。蛇鼠闻风窜，豺狼破胆愁。巡行皆此老，当宁更何忧。春每随流转，讴长管去留。谁知定山子，诗略似春秋。
承孙侍御枉顾失迓诗以谢之·其一
作者：庄昶
朝代：明

山岳真成动，柴门乃肯过。看山虽我病，失接此心何。感激青天望，留连白首歌。可胜垂老意，舞破钓鱼蓑。
承孙侍御枉顾失迓诗以谢之·其二
作者：庄昶
朝代：明

蛇鼠闻风窜，豺狼破胆愁。巡行皆此老，当宁更何忧。春每随流转，讴长管去留。谁知定山子，诗略似春秋。
承宿州守张兼素不远数百里过访坐我草亭数日于其别也诗以送之
作者：庄昶
朝代：明

明日江沙到晚秋，见君还似见金牛。孤灯小榻聊三宿，白日青天又九州。今古有怀停酒盏，乾坤无语坐江楼。明良又是君臣会，凤鸟河图莫浪愁。叉手东风紫水涯，独将双耳洗黄埃。山中白酒偶然熟，此老青天何处来。浮世百年教我坐，老怀今日见君开。明朝匹马休回首，自古云台即钓台。
承宿州守张兼素不远数百里过访坐我草亭数日于其别也诗以送之·其一
作者：庄昶
朝代：明
体裁：七言律诗

明日江沙到晚秋，见君还似见金牛。孤灯小榻聊三宿，白日青天又九州。今古有怀停酒盏，乾坤无语坐江楼。明良又是君臣会，凤鸟河图莫浪愁。
承宿州守张兼素不远数百里过访坐我草亭数日于其别也诗以送之·其二
作者：庄昶
朝代：明

叉手东风紫水涯，独将双耳洗黄埃。山中白酒偶然熟，此老青天何处来。浮世百年教我坐，老怀今日见君开。明朝匹马休回首，自古云台即钓台。
承惧庵先生题定山溪云亭和韵
作者：庄昶
朝代：明

笑只溪云是我山，百年那爱此亭閒。匆匆但恐霖难作，飞去人间不易还。
承杨侍御枉顾
作者：庄昶
朝代：明

江头深树草堂孤，故旧诸公过此无。小吏忽来传子到，老夫虽病遣儿扶。绣衣御史青骢马，田舍翁家浊酒壶。肯为交欢拚一醉，莫嫌礼貌老农粗。
承颜弟书来有眼底流涎摇尾之叹诗以复之
作者：庄昶
朝代：明

商人门户几黄昏，云际疏星过雨痕。赤脚大匡千丈雪，婆娑短褐半生温。
承马侍御过访
作者：庄昶
朝代：明

清江大树老夫家，只许衡门管岁华。云谷有诗皆感寓，柴桑无酒不黄花。百年事业长镵老，万里风云醉眼赊。何处西台贤御史，也来垂眼钓鱼槎。江天万里一贫家，此老能来共物华。到处小滩横钓艇，我家明月照梅花。山中野鹿元相伴，江上清风不用赊。拾得支机遗石否，年年星汉望仙槎。
承马侍御过访·其一
作者：庄昶
朝代：明

清江大树老夫家，只许衡门管岁华。云谷有诗皆感寓，柴桑无酒不黄花。百年事业长镵老，万里风云醉眼赊。何处西台贤御史，也来垂眼钓鱼槎。
承马侍御过访·其二
作者：庄昶
朝代：明

江天万里一贫家，此老能来共物华。到处小滩横钓艇，我家明月照梅花。山中野鹿元相伴，江上清风不用赊。拾得支机遗石否，年年星汉望仙槎。
承黄地官枉顾公予里人先世徙居南海
作者：庄昶
朝代：明

敝乡人物果空论，南海黄家更有孙。老盖一江能故里，风光三日此柴门。白沙岭表奚容独，朱子徽州欲两存。我亦东西南北者，不妨风月共乾坤。
折桂图
作者：庄昶
朝代：明

蟾宫何说到荒唐，和月连根句偶狂。识得吾心真桂否，不劳扳折自天香。
拱北楼为刘宪副作
作者：庄昶
朝代：明

北门锁钥在燕东，一镇江山万古雄。臣子意惟知本分，此楼天或鉴吾忠。众星在斗随天左，万水朝宗到海同。白首向公留一语，曲阑天阔晚潮风。
拾地耳
作者：庄昶
朝代：明

野老贫无分外求，每将地耳作珍羞。山晴老仆还堪拾，客到明朝更可留。人世百年閒自乐，山斋一饭饱还休。曲肱偶得同疏食，不是乾坤又孔丘。
挽
作者：庄昶
朝代：明

尽却名公下士心，秋官难弟更言深。偶谁如此看吾辈，可见先生教子箴。雁塔慈恩前进士，浙江民瘼旧棠阴。薤歌欲补伤心泪，哀血能无下满襟。岳伯老妻贞淑配，侍郎贤母太夫人。下机断发言虽切，赠典封恩报亦频。史传古人收列女，路碑贤行点麒麟。落花亦任斜阳里，不管东风片片春。
挽
作者：庄昶
朝代：明

苍天水月许孤襟，不遣青山白发深。障曲几年犹我眼，折衡千古更谁心。浮云世事愁难昨，流水长江哭至今。欲拟招魂歌竟短，夕阳秋树冷空岑。
挽·其一
作者：庄昶
朝代：明

尽却名公下士心，秋官难弟更言深。偶谁如此看吾辈，可见先生教子箴。雁塔慈恩前进士，浙江民瘼旧棠阴。薤歌欲补伤心泪，哀血能无下满襟。
挽·其二
作者：庄昶
朝代：明

岳伯老妻贞淑配，侍郎贤母太夫人。下机断发言虽切，赠典封恩报亦频。史传古人收列女，路碑贤行点麒麟。落花亦任斜阳里，不管东风片片春。
挽人
作者：庄昶
朝代：明

世间白发不容见，善恶老天难与言。未必张生真夭绝，请从周易论贞元。
挽人
作者：庄昶
朝代：明

人生庄叟癖，死乐果谁传。此固虽虚诞，何凭更惘然。乾坤都父母，今古几亲贤。一洒乌台泪，人间肯自偏。
挽人
作者：庄昶
朝代：明

浮云成惨戚，天地动哀吟。白鹤江山泪，孤儿父母心。百年恩自切，天意报还深。万古封章在，穷碑倚墓阴。
挽任员外父母
作者：庄昶
朝代：明

何处伤心写肺肝，桂林无树不秋丹。凝之墓木今虽拱，原父文章汉亦难。万事天容儿子定，平生人打墓碑看。百年父母终谁在，老子题诗泪不乾。
挽傅昆乃翁
作者：庄昶
朝代：明

求诗长尽过江频，每向迂夫托老亲。安得显扬成孝子，定山终且是他人。
挽刘员外母
作者：庄昶
朝代：明

感激三年戴，悲伤万古图。长江如可断，此泪亦须无。何忝真员外，无成遂老夫。哀歌云水地，病眼血流枯。
挽刘衢州
作者：庄昶
朝代：明

梦走滁峰若个深，衢州何许到沾襟。留连此道千年付，感激儿童片语心。驽马正须资控勒，麒麟犹爱锁黄金。白头硬寨何时已，落日悲歌下晚岑。
挽南昌刘氏双节
作者：庄昶
朝代：明

苦节收来烜古今，百年当日为谁深。须还妇女无穷计，亦是人间本分心。冯道胡为千古唾，刘家却此两真金。我知东白文章泪，铁石人看亦满襟。
挽吕处士
作者：庄昶
朝代：明

老看身世等浮沤，还与乾坤造化游。海岱白云聊自晚，鲁山明月为谁秋。百年先友空碑记，一代高人只土丘。索莫新庄何限恨，开门红叶满书楼。
挽吴吕山
作者：庄昶
朝代：明

古今生灭谁与言，十二万年天一元。道人欲作吕山哭，一溪明月湖东轩。春风流荡吕山歌，野月肩舆到已多。转首烟花虽易别，老天留与太湖波。
挽吴吕山·其一
作者：庄昶
朝代：明

古今生灭谁与言，十二万年天一元。道人欲作吕山哭，一溪明月湖东轩。
挽吴吕山·其二
作者：庄昶
朝代：明

春风流荡吕山歌，野月肩舆到已多。转首烟花虽易别，老天留与太湖波。
挽周景明父旧曾请余铭墓
作者：庄昶
朝代：明

中郎有道非吾汝，石尾何由亦贱名。大手谁家无愧色，善人此老或平生。百年可考诸儿子，千古何穷一墓铭。曾过苍峰竹山路，白云真个满佳城。
挽容彦昭
作者：庄昶
朝代：明

墓中谁打彦昭碑，老泪西风可尽垂。敢向青天呼此友，不知白发长何谁。九京夜路书难到，万里江门我自迟。多少交情言不尽，长江留写哭君诗。
挽李仁贵大理母
作者：庄昶
朝代：明

万古坤宁意，人间又委形。平生交白发，儿辈与沧溟。南国人三代，西江女一经。百年堪幻境，江冷各山青。
挽林黄门父王府官
作者：庄昶
朝代：明

短檐疏雨晚成昏，下马何来正扣门。哀挽一歌寻老病，麻衣双泪洒乾坤。恩还罔极他谁报，诗送江门爱亦存。鼓瑟可知空故迹，显扬何梦领君恩。
挽查姓民
作者：庄昶
朝代：明

公恩在燕北，更活江西命。问余何以知，冷庵印公印。公在春在公，公死春何处。门前病鬼冤，哭倒红杏树。人生既已死，生理那可得。千古一孤坟，空山落寒月。
挽查姓民·其一
作者：庄昶
朝代：明

公恩在燕北，更活江西命。问余何以知，冷庵印公印。
挽查姓民·其三
作者：庄昶
朝代：明

人生既已死，生理那可得。千古一孤坟，空山落寒月。
挽查姓民·其二
作者：庄昶
朝代：明

公在春在公，公死春何处。门前病鬼冤，哭倒红杏树。
挽沈秋官乃翁
作者：庄昶
朝代：明

人间罔极报能穷，姬舜劳劳几念中。一语小堂空白发，百年老泪各秋风。封书赠典恩谁别，紫阁青山梦果同。痴把大中风月计，许能千古欲随公。
挽良贵郎中乃翁
作者：庄昶
朝代：明

何物人间不与同，箕裘天地几春风。千年此梦还谁觉，一脉贤郎是老翁。神禹伏羲今仲默，老泉孟子长苏公。谁知程珦功非小，墓碣青天写未穷。
挽许举人季升子也
作者：庄昶
朝代：明

鼎乎何可论为盖，柱也焉能梦作车。邢子秋风虽宕荡，颜渊八十岂乘除。珊瑚水底真成脆，天马人间得久居。哭尔岂徒今折桂，千年老泪欲横裾。
挽诗
作者：庄昶
朝代：明

刚道生姜树上生，百年奄忽可须惊。若知戌亥天还老，万里秋空月自明。
挽金川张公赞
作者：庄昶
朝代：明

将诗长与洞庭争，奇气胸中老未平。梦里青山空有债，人间白发苦无情。百年万事了不了，四十八年生未生。我欲为君歌一曲，水寒江冷月三更。
挽香岩和尚为僧寂庵作
作者：庄昶
朝代：明

来来去去非真幻，此理人间本妙哉。公是寂庵吾敢问，师今何去昔何来。钟声谁打定中魂，那有三才别立根。我正问公公已死，岂胜哀泪洒乾坤。死却香岩未可谈，个中何者不香岩。静无动有吾何说，试著西庵老寂参。
挽香岩和尚为僧寂庵作·其一
作者：庄昶
朝代：明

来来去去非真幻，此理人间本妙哉。公是寂庵吾敢问，师今何去昔何来。
挽香岩和尚为僧寂庵作·其三
作者：庄昶
朝代：明

死却香岩未可谈，个中何者不香岩。静无动有吾何说，试著西庵老寂参。
挽香岩和尚为僧寂庵作·其二
作者：庄昶
朝代：明

钟声谁打定中魂，那有三才别立根。我正问公公已死，岂胜哀泪洒乾坤。
授南京吏部郎中
作者：庄昶
朝代：明

六十年来老倔强，也容白日簉鸳行。京官体面知生涩，先遣庭趋拜侍郎。一官老许向南京，遁卦同人万古情。迂阔自知无一用，祗能开眼看升平。
授南京吏部郎中·其一
作者：庄昶
朝代：明

六十年来老倔强，也容白日簉鸳行。京官体面知生涩，先遣庭趋拜侍郎。
授南京吏部郎中·其二
作者：庄昶
朝代：明

一官老许向南京，遁卦同人万古情。迂阔自知无一用，祗能开眼看升平。
接树
作者：庄昶
朝代：明

白头无语及行藏，偃仰乾坤一草堂。静里深山真太古，农家万事只耕桑。麦根雨后渠通急，水日春分树接忙。满洞碧桃花自爱，岂图人说是仙乡。
改施公正执庵为程庵
作者：庄昶
朝代：明

天地无穷担，头昏老病深。我无衣与钵，聊寄百年心。明道虽人人，君须爱明道。莫笑庄定山，徒能改君号。
改施公正执庵为程庵·其一
作者：庄昶
朝代：明

天地无穷担，头昏老病深。我无衣与钵，聊寄百年心。
改施公正执庵为程庵·其二
作者：庄昶
朝代：明

明道虽人人，君须爱明道。莫笑庄定山，徒能改君号。
敷山书院
作者：庄昶
朝代：明

千年糟粕几儿童，灯火山堂夜夜红。世道不知文字下，心传岂在蠹鱼中。难嗟此学全无术，肯没人间寸补功。我问敷山今主者，谁家庭草自春风。
文太仆之京过定山言别诗以赠之
作者：庄昶
朝代：明

下马相辞坐钓蓑，君恩极口又鸾坡。苍天臣子吾谁者，白首溪床病独何。自古行藏虽有道，太平田野岂无歌。高才总万区区辈，简拔如公更可多。一笑曾蒙旧雨知，相留今果得吾师。平生邵学心徒切，老去凡庸拜悔迟。灯火定山聊我榻，草鞋天目更何时。白头但恐还相弃，写在溪云赠别诗。
文太仆之京过定山言别诗以赠之·其一
作者：庄昶
朝代：明

下马相辞坐钓蓑，君恩极口又鸾坡。苍天臣子吾谁者，白首溪床病独何。自古行藏虽有道，太平田野岂无歌。高才总万区区辈，简拔如公更可多。
文太仆之京过定山言别诗以赠之·其二
作者：庄昶
朝代：明

一笑曾蒙旧雨知，相留今果得吾师。平生邵学心徒切，老去凡庸拜悔迟。灯火定山聊我榻，草鞋天目更何时。白头但恐还相弃，写在溪云赠别诗。
斋宿和韵
作者：庄昶
朝代：明

老隔垂帘病亦侵，梦回西阁漏沈沈。报酬主上平生分，对越青天此寸心。布絮不温粗被冷，朝衣端坐烛花深。相应郊祀寒仍在，昨夜圜丘雪尚阴。青灯耿耿火逾红，数起披衣滴漏中。寒雪小臣聊此夜，至尊今晚尚斋宫。寻常一敬吾心在，自古南郊大礼同。每记他曹同寓宿，白头何梦更诸公。
斋宿和韵·其一
作者：庄昶
朝代：明

老隔垂帘病亦侵，梦回西阁漏沈沈。报酬主上平生分，对越青天此寸心。布絮不温粗被冷，朝衣端坐烛花深。相应郊祀寒仍在，昨夜圜丘雪尚阴。
斋宿和韵·其二
作者：庄昶
朝代：明

青灯耿耿火逾红，数起披衣滴漏中。寒雪小臣聊此夜，至尊今晚尚斋宫。寻常一敬吾心在，自古南郊大礼同。每记他曹同寓宿，白头何梦更诸公。
斗山杂诗
作者：庄昶
朝代：明

渔蓑烂舞钓船中，谁遣先生此梦同。偶到南湖看月色，元来天地亦高风。
新岁寄雷德舆
作者：庄昶
朝代：明

西舍东邻笑接筵，与君歌舞最留连。风流一段丹青兴，不动而今十五年。梅花当户酒当筵，花笑孤斟影不连。不见及时行乐伴，独将新句伴新年。
新岁寄雷德舆·其一
作者：庄昶
朝代：明

西舍东邻笑接筵，与君歌舞最留连。风流一段丹青兴，不动而今十五年。
新岁寄雷德舆·其二
作者：庄昶
朝代：明

梅花当户酒当筵，花笑孤斟影不连。不见及时行乐伴，独将新句伴新年。
方山道中
作者：庄昶
朝代：明

万物此中元活脱，眼前何处不流行。去年记得方山路，甘雨和风说大程。
方景瞻还南城借松厓韵
作者：庄昶
朝代：明

四海无家更说家，且将行止问江霞。知君脚力尝应遍，老我头风痛愈加。万事到头终外物，孤舟何处不天涯。故园到日重阳近，莫向尊前负菊花。
施公节枉顾
作者：庄昶
朝代：明

水华云石尽溪涯，何许柴门到子开。笑肯青山甘我共，远携书卷过江来。一瓢天与斟风月，半榻吾宁惜钓台。别去明朝须费眼，洞门留取认天台。
施公节枉顾定山诗以赠之
作者：庄昶
朝代：明

尧夫窝里正生涯，何处能来客更佳。九曲天机真活水，两人意思在梅花。伯休偶自同云谷，仲默那知又蔡家。千古相留真委息，本无文字向人夷。
施孝子
作者：庄昶
朝代：明

天下本无孝，人间曾闵多。谁将施孝子，一咏老夫歌。
无逸子
作者：庄昶
朝代：明

驱驰百圣无遗力，此老平生亦健哉。上古羲图今独玩，壮年周梦老还来。百千万古天流转，三十六宫春荡开。肯信定山痴老子，兀如泥塑坐高斋。万古能教白发新，圣贤何限此中频。心斋自得颜真乐，恭已何为舜亦人。动荡风雷还日月，闭藏天地却星辰。莫言此意谁知否，输与江门老病身。
无逸子·其一
作者：庄昶
朝代：明

驱驰百圣无遗力，此老平生亦健哉。上古羲图今独玩，壮年周梦老还来。百千万古天流转，三十六宫春荡开。肯信定山痴老子，兀如泥塑坐高斋。
无逸子·其二
作者：庄昶
朝代：明

万古能教白发新，圣贤何限此中频。心斋自得颜真乐，恭已何为舜亦人。动荡风雷还日月，闭藏天地却星辰。莫言此意谁知否，输与江门老病身。
无锡游秦方伯池亭和韵
作者：庄昶
朝代：明

池亭天放手，都付浴沂翁。此乐真谁得，狂夫亦偶同。春游三月几，酒更万花中。敢向鸢鱼眼，乾坤误主东。
无题
作者：庄昶
朝代：明

酒杯三十六天峰，烂醉溪云草阁翁。水木本源江北意，鸢鱼飞跃白沙风。众人耳目宁须别，万古行藏岂必同。明日老怀何处写，几丛寒菊绕篱红。
早禾为官马食践殆尽
作者：庄昶
朝代：明

山田几月全无雨，抱瓮安能坐老夫。粥食已安今岁减，马群谁遣一禾无。眼昏口燥真欺得，天远山深可用呼。且直区区馀事里，坐携书卷看河图。
明日仪真与公既别以不尽之意更作一诗相赠以解嘲也
作者：庄昶
朝代：明

吾道行藏亦偶闻，斯人能谓不同群。明良此去真同会，山野何心不送君。彼知我愚那可问，山林朝市不须分。时人莫讶轻游走，我岂瓠瓜系白云。
春日郊行
作者：庄昶
朝代：明

春满江山桃李新，芳菲洗眼是何春。大贤为政今如此，不道今人少古人。
晓枕
作者：庄昶
朝代：明

风寻里裂几年衾，楼外梅花月色深。流动春光都满眼，自将功业问成心。
曲阜道中
作者：庄昶
朝代：明

岐路周回午日光，万丛红枣万家桑。自知白首观吾道，何梦今朝入圣乡。天下几家还孔庙，眼中数仞忽宫墙。可能寻得源头水，洙泗无穷一？长。
曲阜道中
作者：庄昶
朝代：明
体裁：七言律诗

岐路周回午日光，万丛红枣万家桑。自知白首观吾道，何梦今朝入圣乡。天下几家还孔庙，眼中数仞忽宫墙。可能寻得源头水，洙泗无穷一�长。
曹城和东川
作者：庄昶
朝代：明

云水苍天已付公，百年游走意何穷。好山到处虽真好，风漠如今却更风。到底此身閒自乐，与人佳兴老真同。白头明日閒衣钵，肯负徐家二阮东。
月宫仙子和韵
作者：庄昶
朝代：明

山河影子无还有，玉兔嫦娥幻与真。我欲虚空都打碎，老夫拄杖捷如神。
月溪雨后同东川光岳二徐贤叔侄坐鸢飞鱼跃草亭
作者：庄昶
朝代：明

此亭谁谓好，最好夕阳时。老我三人意，黄鹂两个知。花枝摇太极，云影荡玻瓈。遂以天机妙，匆匆著小诗。
木昌道中
作者：庄昶
朝代：明

泷石横流尽犬牙，千林不见鸟为家。沿山曲曲无名水，夹岸鲜鲜空好花。赤脚舟人寒逆棹，青烟洞獠手烧畬。眼前几盏催诗酒，岁暮无钱何处赊。远去江湖志不违，今来未觉昔来非。眼穿海月笼沙白，足倚熏笼贮火微。行客自知无岁暮，飞鸿不记有家归。脚跟自有平生路，未许缁尘点素衣。
木昌道中·其一
作者：庄昶
朝代：明

泷石横流尽犬牙，千林不见鸟为家。沿山曲曲无名水，夹岸鲜鲜空好花。赤脚舟人寒逆棹，青烟洞獠手烧畬。眼前几盏催诗酒，岁暮无钱何处赊。
木昌道中·其二
作者：庄昶
朝代：明

远去江湖志不违，今来未觉昔来非。眼穿海月笼沙白，足倚熏笼贮火微。行客自知无岁暮，飞鸿不记有家归。脚跟自有平生路，未许缁尘点素衣。
木石图为许志完作
作者：庄昶
朝代：明

定山破袖无尺大，东归袖取蓬莱峰。峰头老秃几千树，槎牙万古撑长空。箕山老人不晓事，问余欲向青天住。醉中见许不作难，袖中滚滚倾天地。老人睹此造化权，返却而走心茫然。忽然江海一平地，千仞万仞飞苍烟。锦树苍峰不须买，草阁秋崖明月在。白头得此当有知，还我东坡袖中海。
李黄门琼林燕归图
作者：庄昶
朝代：明

宫袍随马舞春罗，柳色花香满御河。欲了赓歌明日分，春风还奈此恩何。老眼羞还此放开，东涂西抹也曾来。如今扶汉输公在，只有桐江一钓台。
李黄门琼林燕归图·其一
作者：庄昶
朝代：明

宫袍随马舞春罗，柳色花香满御河。欲了赓歌明日分，春风还奈此恩何。
李黄门琼林燕归图·其二
作者：庄昶
朝代：明

老眼羞还此放开，东涂西抹也曾来。如今扶汉输公在，只有桐江一钓台。
杨青驿
作者：庄昶
朝代：明

杨柳青题旧驿亭，人来杨柳半凋零。可知自有吾心柳，万古无穷一样青。
松石歌为周礼作
作者：庄昶
朝代：明

老翁梦携东海来，袖中犹带鸿濛胎。天蓬亭下一点缀，歘然散作三蓬莱。中峰耸拔极天巧，旁有三峰更奇峭。苏家父子俱下风，勾曲三茅犹老草。层峦起伏意不穷，更从奇处著两松。云烟几笔天几峰，天然李白金芙蓉。老翁此手无他妙，能将松石供谈笑。王维马远绝古今，老笔虽工犹未到。老翁老翁须天生，前身只是松石精。呵呵一醉白云里，笑将松石呼翁名。老翁谓我假松石，但呼周礼名自实。呜呼老翁言最直，乾坤梦幻人岂识。狂夫此语休过劈，老翁作山假与真，我且向翁深一揖。
松风
作者：庄昶
朝代：明

何处清风里，长松古县门。海风吹不断，明月满乾坤。
松风梅月为孤鹤翁作
作者：庄昶
朝代：明

云影天光拈仲晦，溪声山色舞东坡。四千八万今如此，我问先生意若何。
林待用擢方伯不赴
作者：庄昶
朝代：明

风满南窗一枕宜，懒将心迹较皇羲。高山大谷看龙变，流水行云到我知。今古英雄都百岁，轮蹄世路但千岐。归来老子挥金少，笑共桑麻话雨时。
林泉诗卷
作者：庄昶
朝代：明

谁能一日忘天下，高枕青山白发深。凤鸟河图终此梦，白云流水亦何心。明良契合从天地，孔孟行藏自古今。俯仰百年供抱膝，不须閒起卧龙吟。
枯木竹石
作者：庄昶
朝代：明

万里乾坤冰雪中，百年心事几人同。二公只恐徐刘是，死恋厓山老秃翁。
柳塘春意
作者：庄昶
朝代：明

万物吾一身，著眼无不是。大程方少年，曾点亦狂士。真乐本忘言，一笑乃深契。还知万柳中，春塘雨方霁。
栽树
作者：庄昶
朝代：明

一径梅花一径桃，东风移得满山坳。肯愁明日灵根萎，自有贫家活水浇。着眼风光皆此意，醉人春色自吾醪。白头笑尔青藜杖，一日烦君更几遭。送得春光活水洼，大梨红杏更梅花。和风甘雨来何处，万紫千红在我家。好处天开花洞府，老来人作酒生涯。眼前浩荡真如此，那得尧夫不自誇。桄榔杖不妒春晴，扶我南园自在行。二月半多春富贵，万花中一老先生。百年何幸长康健，自古难逢是太平。安得可人吴御史，一壶春酒共啼莺。
栽树·其一
作者：庄昶
朝代：明

一径梅花一径桃，东风移得满山坳。肯愁明日灵根萎，自有贫家活水浇。着眼风光皆此意，醉人春色自吾醪。白头笑尔青藜杖，一日烦君更几遭。
栽树·其三
作者：庄昶
朝代：明

桄榔杖不妒春晴，扶我南园自在行。二月半多春富贵，万花中一老先生。百年何幸长康健，自古难逢是太平。安得可人吴御史，一壶春酒共啼莺。
栽树·其二
作者：庄昶
朝代：明

送得春光活水洼，大梨红杏更梅花。和风甘雨来何处，万紫千红在我家。好处天开花洞府，老来人作酒生涯。眼前浩荡真如此，那得尧夫不自誇。
桂轩
作者：庄昶
朝代：明

几曲西阑月满轩，桂花香本压秋园。此香若问来何处，分付诗人莫浪言。
桃林书屋为临江方文亨
作者：庄昶
朝代：明

片霞香点万书堆，手倦抛书拨篆灰。多少旁人迷指顾，是天台不是天台。
桃源寄家书
作者：庄昶
朝代：明

秋风莽莽问何如，两月长淮更望徐。几处客怀凭酒盏，不胜儿女又家书。无程不急趋君命，有梦空归到草庐。安得圣恩怜老病，青山还我旧樵渔。
梁都事焚黄卷
作者：庄昶
朝代：明

展转平生罔极恩，光荣何念不乾坤。蠹鱼白首虽经笥，黄纸青山果墓门。富贵许人生死到，孝慈为分古今存。山斋可到题诗意，大舜曾参欲与论。
梅溪草亭为新昌胡处士赋东川舅也
作者：庄昶
朝代：明

梦中天姥鳌峰几，不到梅溪小小园。徐氏外甥今偶见，舅家风槩颇能言。万峰明月长三盏，十里梅花可一轩。老我渔舟他日路，不知可许进桃源。
梅窗
作者：庄昶
朝代：明

草阁方虚坐，江空月色新。乾坤还此夜，今古是何人。稍稍宁辞晚，茫茫忽见春。平生打乖意，今夜任天真。
梅花
作者：庄昶
朝代：明

元自贞来妙亦深，梅花何处见天心。凭谁说与尧夫老，莫向乾坤子半寻。草阁半床疏影月，梅花今夜妙何如。老夫自起焚香坐，周易谁知不在书。一花太极一丸春，何梦林逋看未真。自有暗香疏影句，相知千古是何人。一白已为天下绝，千红还许独开先。若将齿角丘轲论，野店山桥亦老天。图绘相逢已太频，天谁传说许前身。白头岂误和盐梦，只恐匆匆画未真。菊花曾许是龟书，岂有寒梅不共之。周子通书程子易，孙翁须爱紫薇诗。罗浮真兴许谁狂，暗暗频通万古香。昨夜酒醒何处梦，五更霜月满溪堂。真香妙影舞溪园，每共山人月一轩。全体等閒俱露却，莫言天地不能言。天妙相逢几称情，平生老菊尚渊明。千年著放莲花眼，莫遣南枝气不平。
梅花
作者：庄昶
朝代：明

古今世态本无穷，只在千红万紫中。他日肯将调鼎意，白头分付各春风。看到梅花眼莫狂，梅花狂岂易商量。而今莫把林逋笑，犹有林逋识暗香。梅花明月写天机，写到无诗乃是诗。若说无诗还错否，邵尧夫也不能知。笑把梅花醉一歌，九方皋奈简斋何。溪云老子糊涂甚，尽说庖羲一画多。
梅花
作者：庄昶
朝代：明

天风何步此西湖，偶把梅花醉一涂。笑我十年书卷废，也拈秃笔注河图。此机造化如真语，混沌谁能更凿之。周子不知天亦妙，乃圈太极与人知。
梅花
作者：庄昶
朝代：明

尽遣东风问化工，南枝何与北枝同。谁知无限春消息，都在寒烟一抹中。
梅花
作者：庄昶
朝代：明

梅花一太极，老我一梅花。点笔无言坐，寒溪月满槎。
梅花
作者：庄昶
朝代：明

江亭自笑读何书，此意乾坤忽有馀。四十四年痴老病，梅花才见是鸢鱼。天机谁与漏春痕，独写梅花到石根。老子欲收元气坐，直从开阖看乾坤。
梅花·其一
作者：庄昶
朝代：明

元自贞来妙亦深，梅花何处见天心。凭谁说与尧夫老，莫向乾坤子半寻。
梅花·其一
作者：庄昶
朝代：明

古今世态本无穷，只在千红万紫中。他日肯将调鼎意，白头分付各春风。
梅花·其一
作者：庄昶
朝代：明

天风何步此西湖，偶把梅花醉一涂。笑我十年书卷废，也拈秃笔注河图。
梅花·其一
作者：庄昶
朝代：明

江亭自笑读何书，此意乾坤忽有馀。四十四年痴老病，梅花才见是鸢鱼。
梅花·其七
作者：庄昶
朝代：明

罗浮真兴许谁狂，暗暗频通万古香。昨夜酒醒何处梦，五更霜月满溪堂。
梅花·其三
作者：庄昶
朝代：明

一花太极一丸春，何梦林逋看未真。自有暗香疏影句，相知千古是何人。
梅花·其三
作者：庄昶
朝代：明

梅花明月写天机，写到无诗乃是诗。若说无诗还错否，邵尧夫也不能知。
梅花·其九
作者：庄昶
朝代：明

天妙相逢几称情，平生老菊尚渊明。千年著放莲花眼，莫遣南枝气不平。
梅花·其二
作者：庄昶
朝代：明

天机谁与漏春痕，独写梅花到石根。老子欲收元气坐，直从开阖看乾坤。
梅花·其二
作者：庄昶
朝代：明

此机造化如真语，混沌谁能更凿之。周子不知天亦妙，乃圈太极与人知。
梅花·其二
作者：庄昶
朝代：明

看到梅花眼莫狂，梅花狂岂易商量。而今莫把林逋笑，犹有林逋识暗香。
梅花·其二
作者：庄昶
朝代：明

草阁半床疏影月，梅花今夜妙何如。老夫自起焚香坐，周易谁知不在书。
梅花·其五
作者：庄昶
朝代：明

图绘相逢已太频，天谁传说许前身。白头岂误和盐梦，只恐匆匆画未真。
梅花·其八
作者：庄昶
朝代：明

真香妙影舞溪园，每共山人月一轩。全体等閒俱露却，莫言天地不能言。
梅花·其六
作者：庄昶
朝代：明

菊花曾许是龟书，岂有寒梅不共之。周子通书程子易，孙翁须爱紫薇诗。
梅花·其四
作者：庄昶
朝代：明

一白已为天下绝，千红还许独开先。若将齿角丘轲论，野店山桥亦老天。
梅花·其四
作者：庄昶
朝代：明

笑把梅花醉一歌，九方皋奈简斋何。溪云老子糊涂甚，尽说庖羲一画多。
梅花仙子和韵
作者：庄昶
朝代：明

梅花几点天心妙，太极濂溪认果真。莫只花神惟只汝，先生今也是花神。
梅花卷
作者：庄昶
朝代：明

老矣孤山中，那复他料理。惟兹太极心，点缀寒梅几。暗香疏影诗，戏剧乃如此。安得无极翁，共此无极旨。
梅花用韵
作者：庄昶
朝代：明

草亭天正阔，老眼又河图。静坐千年后，谁知一画无。鸢鱼还此老，天地本真吾。不见庖牺氏，掀髯一笑孤。
梨云
作者：庄昶
朝代：明

静无动有只狂夫，龙马乾坤各负图。满眼梨云今几树，老禅刚道有还无。人间道眼许谁分，禅伯中间我与君。秋在满庭黄菊子，不知都可是梨云。禅机何处与人同，泡影风灯一梦中。如此白云如此树，不知何物可言空。一笑冠巾万古同，莫将形迹到衰翁。定知肯把梨云误，不负相留一月中。
梨云·其一
作者：庄昶
朝代：明

静无动有只狂夫，龙马乾坤各负图。满眼梨云今几树，老禅刚道有还无。
梨云·其三
作者：庄昶
朝代：明

禅机何处与人同，泡影风灯一梦中。如此白云如此树，不知何物可言空。
梨云·其二
作者：庄昶
朝代：明

人间道眼许谁分，禅伯中间我与君。秋在满庭黄菊子，不知都可是梨云。
梨云·其四
作者：庄昶
朝代：明

一笑冠巾万古同，莫将形迹到衰翁。定知肯把梨云误，不负相留一月中。
植松为叶掌教作
作者：庄昶
朝代：明

欲效人间长养功，霜根数寸了春风。何时肯作羲皇梦，送与浮云十八公。
橘潭和杜韵
作者：庄昶
朝代：明

撄宁何处所，天地此溪堂。世物如凋瘵，医门有栋梁。寒泉真自冽，老橘故须香。水晚留苍翠，花深到淼茫。净回真本色，定有碧圆光。实好垂垂大，根灵故故长。绿非悬宿雨，黄岂弄秋霜。沆瀣仙浆里，方书圣道傍。野夫长老病，白首几低昂。多谢扶持力，残生岂敢忘。
次孤鹤老人观物亭坐雨
作者：庄昶
朝代：明

江山通一雨，深似老夫清。稍稍花全落，沉沉鼓未晴。坐当新竹拜，睡起早霞明。知我出门懒，连阴故有情。小阁题诗坐，高怀散远秋。风花聊沈谢，行止自轲丘。野暝微孤树，江清著数鸥。与君真自厚，不是雨相留。
次孤鹤老人观物亭坐雨·其一
作者：庄昶
朝代：明

江山通一雨，深似老夫清。稍稍花全落，沉沉鼓未晴。坐当新竹拜，睡起早霞明。知我出门懒，连阴故有情。
次孤鹤老人观物亭坐雨·其二
作者：庄昶
朝代：明

小阁题诗坐，高怀散远秋。风花聊沈谢，行止自轲丘。野暝微孤树，江清著数鸥。与君真自厚，不是雨相留。
次韵余秀才
作者：庄昶
朝代：明

门墙不外千桃李，涧谷谁甘一蕨薇。足底烟霞宜我未，竹间香采是梅非。云开万里天无意，海放孤槎我有归。阁寄紫虚年五百，铁筇扶路此通微。到我连篇都月露，疑人有策颂岩廊。齿牙不薄红绫饼，风月宜归紫锦囊。黄鹤高登知后念，朱陵今话记前忘。儒家莫悔生涯薄，舍下诗书墙下桑。
次韵余秀才·其一
作者：庄昶
朝代：明

门墙不外千桃李，涧谷谁甘一蕨薇。足底烟霞宜我未，竹间香采是梅非。云开万里天无意，海放孤槎我有归。阁寄紫虚年五百，铁筇扶路此通微。
次韵余秀才·其二
作者：庄昶
朝代：明

到我连篇都月露，疑人有策颂岩廊。齿牙不薄红绫饼，风月宜归紫锦囊。黄鹤高登知后念，朱陵今话记前忘。儒家莫悔生涯薄，舍下诗书墙下桑。
次韵升卿弟
作者：庄昶
朝代：明

拖犁蚤穗已成科，拾穗有人行且歌。弋路自来还自去，今人心契古人多。泯泯日长人独坐，关关风静鸟同歌。尘心生死全消未，天损分明不爱多。七尺自临潭底影，一瓢不聒树头风。安心了了无言说，兴味都归半醉中。彼此衰荣并一空，夜来急雨战惊风。午窗忽启初晴日，宇宙无端过眼中。
次韵升卿弟·其一
作者：庄昶
朝代：明

拖犁蚤穗已成科，拾穗有人行且歌。弋路自来还自去，今人心契古人多。
次韵升卿弟·其三
作者：庄昶
朝代：明

七尺自临潭底影，一瓢不聒树头风。安心了了无言说，兴味都归半醉中。
次韵升卿弟·其二
作者：庄昶
朝代：明

泯泯日长人独坐，关关风静鸟同歌。尘心生死全消未，天损分明不爱多。
次韵升卿弟·其四
作者：庄昶
朝代：明

彼此衰荣并一空，夜来急雨战惊风。午窗忽启初晴日，宇宙无端过眼中。
次韵喻祁阳子乾见赠
作者：庄昶
朝代：明

拂几弹丝风满城，此刀千载砉然惊。千寻一进竿头步，始信前贤畏后生。竹绕官衙水绕城，帘前不到野人惊。坐残水竹边头影，十丈婆娑月又生。潇湘云雾锁丛林，玉色荷花许样深。只恐尘巾看花眼，龙宫幽渺不知寻。樵歌落日风满林，渔唱前湾夜气深。此曲人间元不解，离鸾别鹤会相寻。度十溪深更百溪，野云茅屋打头低。云香莫遣闻猿鸟，逼得青鸾驾又西。破笠不眠云在溪，两肩诗竦竹篷低。波喧厉气风来北，山吐微光月出西。
次韵喻祁阳子乾见赠·其一
作者：庄昶
朝代：明

拂几弹丝风满城，此刀千载砉然惊。千寻一进竿头步，始信前贤畏后生。
次韵喻祁阳子乾见赠·其三
作者：庄昶
朝代：明

潇湘云雾锁丛林，玉色荷花许样深。只恐尘巾看花眼，龙宫幽渺不知寻。
次韵喻祁阳子乾见赠·其二
作者：庄昶
朝代：明

竹绕官衙水绕城，帘前不到野人惊。坐残水竹边头影，十丈婆娑月又生。
次韵喻祁阳子乾见赠·其五
作者：庄昶
朝代：明

度十溪深更百溪，野云茅屋打头低。云香莫遣闻猿鸟，逼得青鸾驾又西。
次韵喻祁阳子乾见赠·其六
作者：庄昶
朝代：明

破笠不眠云在溪，两肩诗竦竹篷低。波喧厉气风来北，山吐微光月出西。
次韵喻祁阳子乾见赠·其四
作者：庄昶
朝代：明

樵歌落日风满林，渔唱前湾夜气深。此曲人间元不解，离鸾别鹤会相寻。
次韵沈都宪
作者：庄昶
朝代：明

王公作意下郊人，廊庙江湖梦亦真。投老千峰聊自约，初交一臂此何神。青山两坐曾他雨，白雪连歌别是春。高逝凤凰九千仞，清都只恐绝无邻。莺花笑弄祝融峰，来往应谁认此踪。老子梦多山水癖，中丞情有岁寒松。可无巢父安唐世，况得南轩待晦翁。黄鹤楼前一回首，白云乡里看骑龙。
次韵沈都宪·其一
作者：庄昶
朝代：明

王公作意下郊人，廊庙江湖梦亦真。投老千峰聊自约，初交一臂此何神。青山两坐曾他雨，白雪连歌别是春。高逝凤凰九千仞，清都只恐绝无邻。
次韵沈都宪·其二
作者：庄昶
朝代：明

莺花笑弄祝融峰，来往应谁认此踪。老子梦多山水癖，中丞情有岁寒松。可无巢父安唐世，况得南轩待晦翁。黄鹤楼前一回首，白云乡里看骑龙。
次韵王良卿
作者：庄昶
朝代：明

岂难插羽会高风，亦易收名上景钟。族并河汾源不浅，门传文武道初同。酒杯照减青灯影，日晷催成黑发功。七十二峰云雾里，不知玄豹在何峰。
次韵郴州博韩先生
作者：庄昶
朝代：明

儒衣宽博与怀开，只此斑斓便老莱。自爱日长如岁在，不知毡冷有官来。奇观具眼东溟是，閒梦何心北阙回。右手承欢须捧檄，何妨更舞左持杯。
欧阳侍御乃尊挽
作者：庄昶
朝代：明

是子人间有是翁，乌台不减钓台风。朝廷但说今程灏，此老谁知又大中。尘梦本无生死隔，贤豪长见古今同。可堪短世伤心泪，送与斜阳没断鸿。
歌风台
作者：庄昶
朝代：明

汉家猛将已成多，故里归来奈乐何。安得贤臣思更切，大风千古一赓歌。
永思堂
作者：庄昶
朝代：明

半点元无分外干，百年聊与鬓毛残。民彝在我还谁泯，精卫何时到海乾。罔极恩深天地在，人间此念古今难。白头且与终身泪，大舜曾参后代看。
汎江和寿卿
作者：庄昶
朝代：明

放艇夫何意，天机忽远林。川云元浩荡，鱼鸟自高深。万里平生眼，三人此日心。因思邵康节，终日打乖吟。
汎江和徐寿卿
作者：庄昶
朝代：明

风光满眼欲无边，老子心情亦浩然。晚日行行飞白鸟，小舟个个泛青天。谁能此地真无碍，我与青山似有缘。几欲奉身思乞退，不知明主肯哀怜。
江上偶作
作者：庄昶
朝代：明

萧萧草阁管江烟，已分从今到老年。明月可人垂钓坐，北窗随我枕书眠。东坡老子门冬酒，康节先生击壤篇。到此无荣亦无辱，老怀何以不翛然。
江游
作者：庄昶
朝代：明

秋来乘艇子，出浦更悠然。鸟白江初阔，天空月正圆。
江湖胜览
作者：庄昶
朝代：明

江湖万里船，天地双老脚。笑我不出门，一个天峰阁。
江湖胜览卷
作者：庄昶
朝代：明

沧溟水一沤，天地一芥子。我问具眼人，此眼何处使。从今打扑破，此眼吾眼耳。
沃洲山为新昌石秉殷赋
作者：庄昶
朝代：明

我闻沃洲山，渺绝如仙洲。仙洲不可到，梦想空自遒。清风为我御，白云为我辀。欲凭万古心，穷此天地幽。何时沃洲仙，与我相绸缪。振衣鳌峰冈，濯足津溪流。把画庖牺图，开卷大禹畴。六经不得志，万古重删修。悠悠天壤间，邈矣吾何求。
沈公见寄次韵奉答
作者：庄昶
朝代：明

婆娑独对皇天影，谈笑都来俗子喧。芥子须弥还我闼，千红万紫亦春园。心无牛口干秦穆，迹继龙头愧邴原。江上神龟尾方曳，放情泥淖不须掀。一回人物如公少，三楚姓名从古喧。沧海会同都活水，芳菲次第各名园。藜羹莫道无莱妇，兰畹应谁负屈原。自古是非看汗简，一番披抹一番掀。阶前惊犬虎频过，门外催租吏更喧。欹枕月横千丈石，种芝云里四时园。崇高枫陛今惟圣，贫病桑枢旧姓原。苦雨闭门如坐井，一帘垂地未教掀。閒来一坐都忘却，为有东风入耳喧。春意宜人何独我，花光著处不皆园。燕泥软趁高高履，莺谷斜连短短原。回首江门去年道，两三连袂任风掀。攻心真乐浓如酒，避俗高人寂不喧。接羽云霄千仞凤，交阴椿桂一家园。趋庭舞罢星临户，倚竹诗成风满原。更爱紫荆花意动，花根活水手随掀。
沈公见寄次韵奉答·其一
作者：庄昶
朝代：明

婆娑独对皇天影，谈笑都来俗子喧。芥子须弥还我闼，千红万紫亦春园。心无牛口干秦穆，迹继龙头愧邴原。江上神龟尾方曳，放情泥淖不须掀。
沈公见寄次韵奉答·其三
作者：庄昶
朝代：明

阶前惊犬虎频过，门外催租吏更喧。欹枕月横千丈石，种芝云里四时园。崇高枫陛今惟圣，贫病桑枢旧姓原。苦雨闭门如坐井，一帘垂地未教掀。
沈公见寄次韵奉答·其二
作者：庄昶
朝代：明

一回人物如公少，三楚姓名从古喧。沧海会同都活水，芳菲次第各名园。藜羹莫道无莱妇，兰畹应谁负屈原。自古是非看汗简，一番披抹一番掀。
沈公见寄次韵奉答·其五
作者：庄昶
朝代：明

攻心真乐浓如酒，避俗高人寂不喧。接羽云霄千仞凤，交阴椿桂一家园。趋庭舞罢星临户，倚竹诗成风满原。更爱紫荆花意动，花根活水手随掀。
沈公见寄次韵奉答·其四
作者：庄昶
朝代：明

閒来一坐都忘却，为有东风入耳喧。春意宜人何独我，花光著处不皆园。燕泥软趁高高履，莺谷斜连短短原。回首江门去年道，两三连袂任风掀。
沧江吏隐
作者：庄昶
朝代：明

巢许伊周无彼此，江湖何处不堪居。人虽世网埋头处，天在先生放酒馀。蕉鹿岂知身亦梦，濠梁吾恐子皆鱼。眼前识得无穷趣，一点浮云只太虚。
泉上和司马
作者：庄昶
朝代：明

万古乾坤万古心，一泓泻此托孤吟。天机在我真鱼鸟，逝者如斯自古今。羲卦画来元有易，朱弦弹绝已无琴。镜光且莫轻相照，老子惊看白发深。
泉上请司马赋诗
作者：庄昶
朝代：明

如斯山水客如斯，满眼鸢鱼活动时。欲了相逢千古意，先生只索要吟诗。
泉山为新安吴以魁作
作者：庄昶
朝代：明

结吾庐兮山麓，濯吾足兮泉央。邈斯人兮何为，随吾道兮行藏。知圣人兮在上，慕洗耳兮虞唐。泉有鱼兮活活，山有木兮苍苍。慨箕颍兮不见，聊自适兮徜徉。如有我兮梦卜，胡斯世兮敢忘。
泛霁月溪用韵
作者：庄昶
朝代：明

一曲川云一酒壶，武夷谁道定山无。杖藜偶自随花柳，老子分明在画图。满眼风光刚活动，百年老脚正糊涂。不知往日朱元晦，云水风流有是乎。
泰山和通伯侍御
作者：庄昶
朝代：明

极为东南镇此寰，岩岩气象许谁攀。九天日月摩千古，万里华夷镇一山。培塿众形从起伏，乾坤此老自安閒。也知开辟从真宰，领得中原正气还。万象同归造化门，含弘光大总无痕。中原有子谁轻鲁，厚德何人不仰坤。绝顶最高惟日见，阴岩极下有雷奔。诸公肯作寻常看，自古山存道亦存。
泰山和通伯侍御·其一
作者：庄昶
朝代：明

极为东南镇此寰，岩岩气象许谁攀。九天日月摩千古，万里华夷镇一山。培塿众形从起伏，乾坤此老自安閒。也知开辟从真宰，领得中原正气还。
泰山和通伯侍御·其二
作者：庄昶
朝代：明

万象同归造化门，含弘光大总无痕。中原有子谁轻鲁，厚德何人不仰坤。绝顶最高惟日见，阴岩极下有雷奔。诸公肯作寻常看，自古山存道亦存。
洗砚池
作者：庄昶
朝代：明

两在真难测，先生示此传。浮云虽白日，本色自青天。朱子方塘镜，濂溪太极圈。此池吾亦有，观物草亭前。
活水亭和东川
作者：庄昶
朝代：明

莽莽鳌峰子，区区活水村。百年真眼孔，一个小乾坤。几榻诸公下，吾家万古存。与君风月处，刚对白沙樽。
活水亭杂诗
作者：庄昶
朝代：明

出门山水游，小孙每相喜。殷勤捧鸠藤，请与老翁拄。读书眼已花，半板未能过。只向小藤床，闭眼终日坐。布褐聊自温，豆粥长一饱。只此深山居，逍遥以终老。
活水亭杂诗·其一
作者：庄昶
朝代：明

出门山水游，小孙每相喜。殷勤捧鸠藤，请与老翁拄。
活水亭杂诗·其三
作者：庄昶
朝代：明

布褐聊自温，豆粥长一饱。只此深山居，逍遥以终老。
活水亭杂诗·其二
作者：庄昶
朝代：明

读书眼已花，半板未能过。只向小藤床，闭眼终日坐。
活水亭赠光岳
作者：庄昶
朝代：明

活水如斯活，佳山更莽佳。已留庄叟坐，也直寿卿来。拄杖随行老，风花信口开。百年寻乐处，须子得吾怀。
济宁舟中
作者：庄昶
朝代：明

长安渺渺送归鸿，诘曲舟行树霭中。能走岂如閒睡稳，老年争与壮年同。满将海气供诗兴，难把荷衣犯北风。安得圣恩怜老病，江湖满地著渔翁。不管青天问去鸿，百年都只此杯中。千家小聚村村暝，万里河流岸岸同。远树入河留返照，布帆随力饱西风。南来北往奔波地，留与儿童笑老翁。
济宁舟中·其一
作者：庄昶
朝代：明

长安渺渺送归鸿，诘曲舟行树霭中。能走岂如閒睡稳，老年争与壮年同。满将海气供诗兴，难把荷衣犯北风。安得圣恩怜老病，江湖满地著渔翁。
济宁舟中·其二
作者：庄昶
朝代：明

不管青天问去鸿，百年都只此杯中。千家小聚村村暝，万里河流岸岸同。远树入河留返照，布帆随力饱西风。南来北往奔波地，留与儿童笑老翁。
浣灵卷为当涂李都宪作
作者：庄昶
朝代：明

朝浣浣此灵，暮浣浣此灵。汤铭此谁后，得见当涂英。浣天天光明，浣地地历陆。大哉吾一心，浣浣圣贤出。万古天地中，此脉未应绝。拜读浣灵诗，一夜头尽白。
浣灵卷为当涂李都宪作·其一
作者：庄昶
朝代：明

朝浣浣此灵，暮浣浣此灵。汤铭此谁后，得见当涂英。
浣灵卷为当涂李都宪作·其三
作者：庄昶
朝代：明

万古天地中，此脉未应绝。拜读浣灵诗，一夜头尽白。
浣灵卷为当涂李都宪作·其二
作者：庄昶
朝代：明

浣天天光明，浣地地历陆。大哉吾一心，浣浣圣贤出。
浴香泉
作者：庄昶
朝代：明

老著天游步，江山不肯违。春方玄酒淡，人每太初归。是妙何言乐，无尘可振衣。笑看曾点处，似或此狂非。
浴香泉和白沙
作者：庄昶
朝代：明

我是白沙门，块然一顽铁。仰视林缉熙，天地自悬绝。感兹铸颜功，红炉一点雪。何处浴沂归，吟弄香泉月。
浴香泉和韵
作者：庄昶
朝代：明

涌涌真源混一方，孰知根底自阴阳。间才握发知非旦，老却铭盘欲愧汤。千古吾身谁疥癣，一杯此水漫硫黄。月明浴罢归来晚，春已氤氲盎八荒。流出青天月此方，一泓滚滚一春阳。人传苏子门冬酒，天作江门附子汤。投足岂能忘浣濯，置身端未判玄黄。也知地胜因人胜，井渫何论到寺荒。
浴香泉和韵·其一
作者：庄昶
朝代：明

涌涌真源混一方，孰知根底自阴阳。间才握发知非旦，老却铭盘欲愧汤。千古吾身谁疥癣，一杯此水漫硫黄。月明浴罢归来晚，春已氤氲盎八荒。
浴香泉和韵·其二
作者：庄昶
朝代：明

流出青天月此方，一泓滚滚一春阳。人传苏子门冬酒，天作江门附子汤。投足岂能忘浣濯，置身端未判玄黄。也知地胜因人胜，井渫何论到寺荒。
海棠双喜
作者：庄昶
朝代：明

不有平生戚，安能极称时。无边此花鸟，方是野人诗。
清江别业
作者：庄昶
朝代：明

茅屋江村映白沙，百年此地是生涯。雨香花气浑三月，暖日和风自一家。邻里相邀同社酒，门人候出御牛车。此中多少悠然意，开眼青山个个佳。
清溪
作者：庄昶
朝代：明

清溪绿树绕东西，处处逢诗不敢题。无赖雨能连甲子，最佳山直到苕溪。江湖有债閒游老，世事无能白首低。肯为思家长再拜，孤舟半夜子规啼。
渊明
作者：庄昶
朝代：明

圣贤自古在知几，膰肉那知女乐非。问我当年陶靖节，柴桑可是折腰归。五柳清风一布袍，百年风味也吾曹。古人岂必今人是，且放先生酒处高。
渊明·其一
作者：庄昶
朝代：明

圣贤自古在知几，膰肉那知女乐非。问我当年陶靖节，柴桑可是折腰归。
渊明·其二
作者：庄昶
朝代：明

五柳清风一布袍，百年风味也吾曹。古人岂必今人是，且放先生酒处高。
游定山和韵
作者：庄昶
朝代：明

乾坤契合有吾山，公马来时便一攀。老眼不随尘俗乱，此心元共白云閒。石逢古色看何厌，水爱源头坐不还。只我相留贫草屋，洞云溪月也三间。
游定山寺和司马提学
作者：庄昶
朝代：明

古邑天留众壑幽，小溪随步领真秋。源头水到相忘处，也恋天光不肯流。
游平湖南寺
作者：庄昶
朝代：明

绿阴撑入傍湖州，水作清深树作幽。是画不知还是寺，晚峰斜日更登楼。
游灵岩山
作者：庄昶
朝代：明

百年未了青藜杖，又向灵岩坐晚晴。我与白云同自在，月交秋夜极分明。青天旷野真能大，白鸟沧江本自清。俯仰峥嵘男子事，肯将容易负平生。
游琅琊寺
作者：庄昶
朝代：明

窅然天地岂人寰，紫翠无穷十里间。閒看古松寻坐石，偶随流水入深山。四时花在岩岩好，何物僧来个个閒。我有新诗三百首，苍岩题遍不知还。偶上蓬莱第一重，道人今夜宿芙蓉。尘埋下界三千丈，月在西岩七十峰。江海几年留老眼，乾坤今日寄微踪。酒醒无限题诗意，起立层岩看万松。
游琅琊寺·其一
作者：庄昶
朝代：明

窅然天地岂人寰，紫翠无穷十里间。閒看古松寻坐石，偶随流水入深山。四时花在岩岩好，何物僧来个个閒。我有新诗三百首，苍岩题遍不知还。
游琅琊寺·其二
作者：庄昶
朝代：明

偶上蓬莱第一重，道人今夜宿芙蓉。尘埋下界三千丈，月在西岩七十峰。江海几年留老眼，乾坤今日寄微踪。酒醒无限题诗意，起立层岩看万松。
游茅山
作者：庄昶
朝代：明

莽莽空尘漫几毫，天风鹏辈岂知劳。山教太极圈中阔，天放先生帽顶高。万里风光全倜傥，百年人物且英豪。茅家兄弟谁相报，说我箕山太古樵。
游香泉陪兼素
作者：庄昶
朝代：明

南川老子乌江别，留鹤先生龙洞回。此地天留吾友到，中秋月与老夫陪。神游一路逍遥国，诗在千峰紫翠堆。如此风光如此辈，百年何苦不三杯。
溪上与东川雪潭石泉橘潭诸友钓饮
作者：庄昶
朝代：明

九曲风光主客分，一人一曲弄溪云。浴沂每自论前古，此日相看似昔闻。饮量且须容病叟，老狂何敢让诸君。醉扶童子归来晚，花柳前川漾夕曛。
溪上和光岳
作者：庄昶
朝代：明

几点庖羲画，风花数子寻。茫茫人物我，滚滚去来今。杖履平生事，溪山此日心。更看扶老步，云水几峰深。
溪云水碓短歌行
作者：庄昶
朝代：明

山中水碓活水中，老夫起坐观无穷。源头活水不用借，活水自舂无日夜。
溪山和东川
作者：庄昶
朝代：明

醉点溪花看水流，白云留我此溪头。不知川上无穷意，数到濂溪是几秋。老兴正狂花亦舞，天几如此鸟频讴。钓台正在无人处，天送先生到此游。
滕地官枉顾定山
作者：庄昶
朝代：明

利名已透更无关，那问还山与出山。活水偶来同此坐，黄花不定爱谁閒。忘形本自无宾主，画影终该照孔颜。向晚欲归言不断，天峰月挂乱松间。
演武亭为衡阳王都阃
作者：庄昶
朝代：明

疆圉岂图誇卧鼓，孙吴不谩话陈编。奇兵指顾此堂下，全楚山河都目前。法外是人知长上，心来应手得戈鋋。太平尊俎群公会，记得今年十二年。
灵岩山逢大虚僧
作者：庄昶
朝代：明

云水秋江与别踪，三年不见意何穷。谁知小榻青灯里，又是寒岩白发中。坐久可忘今夜月，梦回谁唤此堂钟。相逢更有梅花约，留取他年一笑同。
焚黄卷
作者：庄昶
朝代：明

风灯何自许堪怜，容有人间万古缘。昼夜死生真此梦，乾坤竹帛果谁贤。百年尽了观贞意，两诰初收断发天。老坐枯松扳哭尽，留诗吾独愧三迁。
爱晖地官题孙守禦扇偶及贱名用韵奉答
作者：庄昶
朝代：明

树宿何年拙老生，乾坤只语更谁情。古今大雅真容笔，樽俎元戎岂在兵。倒屣片时何伟观，度辽双耳误虚名。白头终岂能倾盖，了得风花水月盟。
爱石洞老师南山花也北山花之句有千万古潇洒之趣亦效少参数语
作者：庄昶
朝代：明

红紫千般绕洞斜，溪云花也洞云花。山河影里虽殊相，太极圈中是一家。泉水各溪都有月，青天无处不同霞。更须与佛閒分辨，识得鸢鱼意便佳。看得乾坤睡是佳，与公山簟各铺霞。饮乾玄酒方高量，吟到无诗始作家。梦里功名云过影，指间富贵槿开花。东溪醉倒西溪醉，枕遍秋根老树斜。
爱石洞老师南山花也北山花之句有千万古潇洒之趣亦效少参数语·其一
作者：庄昶
朝代：明

红紫千般绕洞斜，溪云花也洞云花。山河影里虽殊相，太极圈中是一家。泉水各溪都有月，青天无处不同霞。更须与佛閒分辨，识得鸢鱼意便佳。
爱石洞老师南山花也北山花之句有千万古潇洒之趣亦效少参数语·其二
作者：庄昶
朝代：明

看得乾坤睡是佳，与公山簟各铺霞。饮乾玄酒方高量，吟到无诗始作家。梦里功名云过影，指间富贵槿开花。东溪醉倒西溪醉，枕遍秋根老树斜。
牡丹圃
作者：庄昶
朝代：明

玩物非吾事，聊观造化功。春深三月后，公醉万花中。蓓蕾先天妙，衣冠太古风。此园虽独乐，还与众人同。
献臣明府枉顾定山去年自岭海至今年自京师至此意此情何可当也于其别去诗以送之
作者：庄昶
朝代：明

岭海来过不作难，一年一度问渔竿。黄花病里虽真爱，朽木山中岂足看。今古短檠閒对酒，江山晴雪此凭阑。殷勤欲了相酬意，折尽梅花赠马鞍。
玉溪为谢汝申作
作者：庄昶
朝代：明

何哉川上心，欲语还自默。安得玉溪翁，问我溪中月。
王审理封赠卷
作者：庄昶
朝代：明

岁月青山在，春风短发前。乾坤遗此老，儿子定吾天。破衲存深计，秋藤结老缘。封章天与在，终亦到林泉。此日三迁教，何惭丌氏前。筑埋虽恶地，贤孝果青天。万事慈中分，封书意外缘。我当贤母墓，酌以定山泉。
王审理封赠卷·其一
作者：庄昶
朝代：明

岁月青山在，春风短发前。乾坤遗此老，儿子定吾天。破衲存深计，秋藤结老缘。封章天与在，终亦到林泉。
王审理封赠卷·其二
作者：庄昶
朝代：明

此日三迁教，何惭丌氏前。筑埋虽恶地，贤孝果青天。万事慈中分，封书意外缘。我当贤母墓，酌以定山泉。
王湖州父母挽
作者：庄昶
朝代：明

万里艰危病不扶，肯将老泪洒穷途。欲行千古平生独，管有人间叛去无。赠死封生他岁月，天经地义此师徒。堂堂样子成今古，岂但曹南一丈夫。坤承此道且无穷，笄珥谁家欲与同。辛苦断机人丌氏，艰危举案女高恭。平生心胆应须竭，死后青天也自公。移孝湖州推第一，恭人岂止玉函中。
王湖州父母挽·其一
作者：庄昶
朝代：明

万里艰危病不扶，肯将老泪洒穷途。欲行千古平生独，管有人间叛去无。赠死封生他岁月，天经地义此师徒。堂堂样子成今古，岂但曹南一丈夫。
王湖州父母挽·其二
作者：庄昶
朝代：明

坤承此道且无穷，笄珥谁家欲与同。辛苦断机人丌氏，艰危举案女高恭。平生心胆应须竭，死后青天也自公。移孝湖州推第一，恭人岂止玉函中。
琴鹤双清卷
作者：庄昶
朝代：明

一笑乾坤道眼馀，尽将琴鹤认鸢鱼。老夫霅水昆山坐，莫道舟中妙不如。
琼林宴归图
作者：庄昶
朝代：明

永清有仆双赤足，手持一画刚五幅。自云此是琼林图，一幅主公真面目。琼林宴罢醉归来，十里香尘马蹄速。一日看尽长安花，柳汁宫袍春正绿。望中隐隐宫阙深，万片綵云人一笏。人间万事岂足荣，进士出身良可录。进士出身良可录，台阁阿衡俱此卜。从容一代真明良，万古朝堂正都咈。人臣为报当何如，盛治岂容前史独。愿言一拜各勉旃，稷契皋夔幸毋惑。
瑞鹊为周六合作
作者：庄昶
朝代：明

白发青天一笑中，龟书龙马古今同。凭谁说与周夫子，我亦人间卖兔翁。
生挽史孟哲
作者：庄昶
朝代：明

倏哉殇子真千岁，遐矣彭篯只顷时。太始未生吾有我，乾坤却尽子无谁。达随蝼蚁乌鸢食，谬许鸡蜩蜕伏知。识得邵家元会了，也谁呼酒为天痴。
用前韵再寄韩州博
作者：庄昶
朝代：明

相逢笑口几回开，落落长松带草莱。苜蓿有盘谁合共，乾坤无语客初来。南驱竹几行偏稳，北转云山首重回。乐意满腔推不去，教儿又进浊醪杯。
用前韵寄东峤兄
作者：庄昶
朝代：明

举足千寻欺冻壑，抽头三丈看朝曦。身游物里都何意，事到人间了不知。囊有洗萤临稚子，行无怒马出他岐。直衫圆帽东山老，全楚风流见此时。无心云水一虚舟，竞注江河静不流。蛙鼓耳边三两部，橘奴眼底百千头。道非身外朝朝乐，事付人间种种愁。几夜月明无限酒，逍遥只对洞庭鸥。扣舷清唱影相随，卧有星房驭有羲。天放青山南面熟，波催采鹢北风知。笼中日月非高鸟，屦底烟霞是旧岐。晔晔紫芝朝暮足，敢将肠胃傲当时。
用前韵寄东峤兄·其一
作者：庄昶
朝代：明

举足千寻欺冻壑，抽头三丈看朝曦。身游物里都何意，事到人间了不知。囊有洗萤临稚子，行无怒马出他岐。直衫圆帽东山老，全楚风流见此时。
用前韵寄东峤兄·其三
作者：庄昶
朝代：明

扣舷清唱影相随，卧有星房驭有羲。天放青山南面熟，波催采鹢北风知。笼中日月非高鸟，屦底烟霞是旧岐。晔晔紫芝朝暮足，敢将肠胃傲当时。
用前韵寄东峤兄·其二
作者：庄昶
朝代：明

无心云水一虚舟，竞注江河静不流。蛙鼓耳边三两部，橘奴眼底百千头。道非身外朝朝乐，事付人间种种愁。几夜月明无限酒，逍遥只对洞庭鸥。
用前韵寄欧阳汝魁
作者：庄昶
朝代：明

灯灯夜续一清光，寒卷深扉暑卷廊。除却青毡皆长物，待来紫荷看新囊。青山白日文犹在，敝帚千金价亦忘。此意君知高引领，童童紫盖影篱桑。
用前韵寄雷凤卿
作者：庄昶
朝代：明

落景世情休暂留，早知明月是轻投。瑶台骄我云霄势，吾道欺人岁月谋。野鹤不知官落羽，波神无意辩来牛。清尘不别红尘路，看取东西在屦头。
用韵寄于廷玉
作者：庄昶
朝代：明

只看老屋临流水，不遣彤庭植紫微。早岁是君驰广誉，明年迟我到知非。怡怡中馈轻车马，亹亹元郎识止归。问我陪邻来岣嵝，岂专岩谷话幽微。
用韵寄常邦靖
作者：庄昶
朝代：明

自古贤甥有舅风，后先大吕倚黄钟。襄樊新徙严君镇，耆旧应知叔子同。万里山河宜圣世，千年苗裔策元功。遥看塞上清烽火，彝鼎勋名爱玉骢。
用韵寄李公冶
作者：庄昶
朝代：明

倚遍东楼柱，孤吟暝色侵。人情限一舍，天道伏群阴。黍熟黄鸡在，人閒白屋深。家慈愧吾子，交酒两回斟。
用韵寄黄提学
作者：庄昶
朝代：明

秋老青山色更浓，年年此地问元龙。狂搔短发孤鸿外，病卧高楼细雨中。诗寄故人如见面，年过五十敢称翁。何时许作西岩会，一日一壶倾一峰。
用韵寄黄提学先生
作者：庄昶
朝代：明

白云反手亦青云，不把荷衣又盖君。万物且知皆可与，斯人能谓不同群。一丝九鼎难偏重，伊傅皋夔也共闻。稽首故人知我意，山林朝市不须分。
用韵答提学沈先生
作者：庄昶
朝代：明

各人光霁各人分，岂有濂溪不是君。一派此传真日妙，百年吾道本该闻。有圈自古含无极，一静人间息万纷。肯许香风同碧洞，白头终岁嚼兰薰。古今何处得留情，腐巤鹓雏岂浪争。世事不醒惟鼾睡，人间可恶最虚名。朱弦弃我千年绝，白发愁谁一夜生。笑把此身从万古，与公他日细推评。早出樵云暮则还，山人行止亦青山。谁知俯仰无穷意，不在风花一点间。此处岂真忘帝力，故人当不笑吾閒。相思可许溪云月，更在梅花活水湾。
用韵答提学沈先生·其一
作者：庄昶
朝代：明

各人光霁各人分，岂有濂溪不是君。一派此传真日妙，百年吾道本该闻。有圈自古含无极，一静人间息万纷。肯许香风同碧洞，白头终岁嚼兰薰。
用韵答提学沈先生·其三
作者：庄昶
朝代：明

早出樵云暮则还，山人行止亦青山。谁知俯仰无穷意，不在风花一点间。此处岂真忘帝力，故人当不笑吾閒。相思可许溪云月，更在梅花活水湾。
用韵答提学沈先生·其二
作者：庄昶
朝代：明

古今何处得留情，腐巤鹓雏岂浪争。世事不醒惟鼾睡，人间可恶最虚名。朱弦弃我千年绝，白发愁谁一夜生。笑把此身从万古，与公他日细推评。
用韵简孔贡士
作者：庄昶
朝代：明

梅放仙香满意开，郴山谁道不蓬莱。新杯几共残杯续，今雨还同旧雨来。冠玉相逢颜色在，凌霄倘许脚跟回。曲肱惊起先人枕，又进乾坤水一杯。
田户侯病愈求诗以谢何医余诺之既去田致何语无作讥语康节谓自从删后更无诗诗何道哉乃为我辈所坏如此真可疑也然余之不能取信于人于此亦可考矣遂作拙诗一章以致愧一以谢何
作者：庄昶
朝代：明

乾坤已错浪诗名，此道寥寥更许评。医国且堪疑诽水，定山真足考平生。匕中一念仓公术，删后千年大雅情。从此无言真的当，老夫分付与斋铭。
画梅
作者：庄昶
朝代：明

铁桥曾识春风面，玉铉终和上帝亨。散步江村霜月午，仙香万斛引丹青。
画菜为杨黄门作
作者：庄昶
朝代：明

人间何处觅虚空，曾点源头路未穷。若把邵家楼阁看，士夫风味只涪翁。百可亭中虽自浅，千红堆里本非深。南园若与前川别，不是乾坤万物心。
画菜为杨黄门作·其一
作者：庄昶
朝代：明

人间何处觅虚空，曾点源头路未穷。若把邵家楼阁看，士夫风味只涪翁。
画菜为杨黄门作·其二
作者：庄昶
朝代：明

百可亭中虽自浅，千红堆里本非深。南园若与前川别，不是乾坤万物心。
画虎
作者：庄昶
朝代：明

短薄远山葵藿知，也教冯妇下车迟。晓天一啸长风起，试问人间老画师。
画马
作者：庄昶
朝代：明

苜蓿空山恋肯肥，性龙骨马本相违。古今分定庖羲眼，伯乐虽看认恐非。野草寒风捲雪乾，病躯斜阁瘦阑干。相逢刍豆人间者，谁把行天步骤看。
画马·其一
作者：庄昶
朝代：明

苜蓿空山恋肯肥，性龙骨马本相违。古今分定庖羲眼，伯乐虽看认恐非。
画马·其二
作者：庄昶
朝代：明

野草寒风捲雪乾，病躯斜阁瘦阑干。相逢刍豆人间者，谁把行天步骤看。
画龙
作者：庄昶
朝代：明

作醢相逢信不虚，神灵应迓犬羊如。普天霖雨当年寄，不到寒湫祗卧馀。
留别湖州沈秀才
作者：庄昶
朝代：明

南浔西霅此湖滨，十日扁舟未肯嗔。病里老狂随处谬，意中吾子十分真。尽堪酒滥吴歌月，不放花随我辈春。那得污尊亭上坐，等閒长记浴沂人。
留别王湖州
作者：庄昶
朝代：明

老脚江南不厌频，百年真扰梦中身。停云欲往知何处，倾盖相逢亦此人。众妙已穷苏子论，有馀还共小坡春。留诗只在湖东水，明月相思意更真。
留别静学
作者：庄昶
朝代：明

老脚江南本谬悠，求田问舍亦何谋。相逢横玉千年主，岂但平湖两月舟。月到风来寻邵子，水承山管送湖州。凭谁万古溪云阁，断好移来傍白鸥。
留秦用中
作者：庄昶
朝代：明

世故驱人百未休，江山何地可堪留。乾坤此日还重九，风雨今年又一秋。碧树可惊游子梦，黄花偏爱老人头。且须急把东篱酒，回首江天独倚楼。
疟起偶作
作者：庄昶
朝代：明

几随藜杖起方床，肯信吾乡似瘴乡。百计可谁驱疟鬼，三年以命托槟榔。山随病起青逾峻，菊到秋深瘦亦香。宽尽寒衣谁敢怨，诗书为祟是寻常。
病中
作者：庄昶
朝代：明

湛然长谓此心天，病里何来念百千。不学老衰还自谴，谨当鞭策领伊川。
病暑
作者：庄昶
朝代：明

暑无今岁剧，病甚往年侵。月瘦频池曲，风微空树阴。飞情霄汉健，潜意泳游深。道暍人人是，金卮恐乏斟。
病眼
作者：庄昶
朝代：明

天嗔白眼陈参政，我辈山中白眼谁。世事相乘难两得，先生内照恐无亏。残书汉楚灯前垒，草阁江山雾里诗。一点明通终可藉，濂溪夫子是神医。病眼今年病欲枯，山中长弄药葫芦。谁为龙脑空青主，我自丘明子夏徒。世事岂须求黑白，人间到处只模糊。故人莫怪程文炳，不遣医方到老夫。
病眼·其一
作者：庄昶
朝代：明

天嗔白眼陈参政，我辈山中白眼谁。世事相乘难两得，先生内照恐无亏。残书汉楚灯前垒，草阁江山雾里诗。一点明通终可藉，濂溪夫子是神医。
病眼·其二
作者：庄昶
朝代：明

病眼今年病欲枯，山中长弄药葫芦。谁为龙脑空青主，我自丘明子夏徒。世事岂须求黑白，人间到处只模糊。故人莫怪程文炳，不遣医方到老夫。
登元故城和程处士
作者：庄昶
朝代：明

人间万事只阴阳，草树空城果自荒。夷夏君臣天地老，春秋正统古今长。乾坤乍启文明运，边塞才清烽火埸。处处弦歌当圣世，九重宫阙正垂裳。
登定山和光岳
作者：庄昶
朝代：明

万事人间偶唤醒，数椽我屋傍秋藤。醉眠老石三千丈，知在青天第几层。望外虚名何我敢，眼前门户是君撑。十年面壁收心坐，祇好平生去一矜。我山只有我乾坤，光岳今看乃谓尊。何更泰山何更华，是谁祖父是谁孙。源深岂觉人难到，溪晚聊知月可扪。几处只堪狂老子，年年牛背舞斜矄。